Пайшанба, 13 Июл 2017 14:22\nЎқишни 51 нафар талаба мувафаққият билан тамомлади. Улардан 16 нафари ўқишни аъло бахога тамомлади. ummamag.kg ҳабар беришича талабаларнинг баъзилари хафиз мақомида мадрасани тарк этишди.\nБитурув кечасига Кирғизистон муфтияти ва Кен - Булун кишлоғи бошқаруви вакиллари, “Ала – Тоо” мадрасаси муаллимлари ва битурувчи қизларнинг ота - оналари таклиф қилинганлар.\nБитурувчиларнинг энг каттаси атиги 18 ёшга тўлган. Улардан бири Жанета Айбек Қуръони Каримнинг 18 порасини ёдлаб олди. Уни сўзларига қараганда, муслима бу мадрасага ота - онасининг маслахати билан кирган эди.\n"Кичкиналигимдан Қуръонни ёддан билган инсонлар жуда маънили бўлишади деган гапни эшитар эдим. Шунда мен Қуръони Каримни ёдлашим керак деб ният қилдим. 9 - синфни битирганимда ота - онам мадрасага киришимга маслахат беришди" - дейди Айбек.\n"Ала - Тоо" мадрасаси 10 йил аввал очилган. Бошида унда факат уғил болалар тахсил олган, 2014 йилда эса аёллар бўлими очилди. Мадрасага талабалар 9 - синфни битиргандан кейин қабул қилинади. Уқиш дастури Қирғизистон мусулмонларининг диний идораси ва диний ишлар бўйича Давлат хайати томонидан тасдикланган булиб 3 йилга мулжалланган.\nДастурга араб тили, шариат илмлари, пайғамбарлар тарихи, ахлоқ сабоқлари ва Қуръони Каримни ўрганиш каби дарслар киритилган. Бундан ташқари тикувчилик ва пазандачилик дарслари қўшимча равишда киритилган.\nЭркаклар бўлими Кен - Булун қишлогида, аёлланики эса Ивановка қишлогида жойлашган.\nУшбу бўлимдаги бошқа мақолалар: « Маҳмуд Аббос Хитойга расмий равишда ташриф буюради Ижтимоий тармоқларда кекслар ҳаром деб эълон қилинди »


Москвадаги хиёбонга Ислом Каримов номи берилади | Бир пиёла чой\n← Тошкент вилоятида гиёҳванд модда олиб кетаётган шахслар қўлга олинди\nЭр-хотиннинг ораси хиёнат сабаб бузилса, аммо ажрашмасалар, уларнинг никоҳи ҳаром бўладими? →\nЎзбекистоннинг Биринчи Президенти номи Москва марказида, Якиманка туманидаги республика консуллик бўлими яқинида жойлашган хиёбонга берилади, деб хабар бермоқда Газета.уз Москва мэрияси сайтига асосланиб.\nКонсулхона яқинидаги номиз хиёбонга Ислом Каримов номини беришни сўраб шаҳар раҳбариятига Россия ва Ўзбекистон фан, сиёсат ва санъат арбоблари мурожаат қилган. Кичик хиёбонга Ўзбекистон Биринчи Президенти номини бериш тўғрисидаги қарор Москва ҳукуматининг 1-ноябрдаги мажлисида кўриб чиқилади.\nАввалроқ Россия пойтахти Москвада Ўзбекистон Биринчи Президенти Ислом Каримовга ҳайкал ўрнатиш масаласи шаҳар думаси ҳузуридаги монументал санъат комиссиясининг 8-декабрдаги йиғилишида кўриб чиқилиши маълум бўлган эди.


Шавкат Мирзиёев мамлакатимиз жанубий сарҳадларидаги чегара постларидан бирида бўлиб, давлатимиз сарҳадларини янада мустаҳкамлаш, ҳарбий хизматчилар учун шароитларни бундан-да яхшилаш зарурлигини қайд этди.\nШавкат Мирзиёев Шеробод туманида йирик цемент заводи қурилишининг бориши билан танишди. Қиймати 212,8 миллион АҚШ доллари бўлган ушбу инвестиция лойиҳасининг амалга оширилиши натижасида бу ерда йилига 1,5 миллион тонна цемент ишлаб чиқарилади. Шуниси эътиборлики, корхона асосий хом ашё базасига яқин жойда барпо этилмоқда. Маҳсулотлари ички ва ташқи бозорларга етказиб бериладиган мазкур заводда мингдан зиёд иш ўрни яратилади.\nМазкур рукндаги бошқа мақолалар: « O‘zLiDeP Сиёсий Кенгаши Ижроия қўмитасининг йиғилиши\tЎзбекистон Республикаси Вазирлар Маҳкамасининг мажлиси тўғрисида ахборот »


Анти-Акне – medu.uz – Дорилар ҳақида маълумотлар ўзбек тилида\nHome Йўриқномалар Анти-Акне\nПрепаратнинг савдо номи: Анти-Акне.\nТаъсир этувчи моддалар (ХПН): салицил кислотаси, чўкма хосил қилган олтингугурт, рух оксиди (alicylic acid, sulfur precipitated, zinc oxide).\nДори шакли: сиртга қўллаш учун суспензия.\nҲар бир мл суспензия қуйидагиларни сақлайди:\nфаол моддалар: салицил кислотаси – 20 мг, чўкма хосил қилган олтингугурт – 50 мг, рух оксиди – 150 мг.\nёрдамчи моддалар: этил спирти (96%), рацемик камфора, тозаланган сув, бентонит, пропиленгликоль.\nФармакотерапевтик гуруҳи: дерматологик препарат.\nАТХ коди: D10AB02.\nСиртга қўллаш учун препарат. Салицил кислотаси ёғ ва тер безларининг секрециясини сусайтиради. Паст концентрацияларда кератопластик, юқори дозада эса – кератолитик таъсир кўрсатади. Кучсиз микробларга қарши таъсирга эга.\nСуспензия терига қўйилганида олтингугурт сульфидлар ва пентатион кислотасини ҳосил қилиб, органик моддалар билан ўзаро таъсир қилади, улар микробларга қарши ва паразитларга қарши таъсир кўрсатади.\nРух сульфати қуритувчи, адсорбция қилувчи ва буриштирувчи таъсир кўрсатади.\nЭкссудацияни камайтиради, бу яллиғланиш ва таъсирланишнинг маҳаллий кўринишларини йўқотади.\nТақсимланиши: шикастланмаган тери қопламаларида рух оксиди ва чўктирилган олтингугурт терига киради, лекин қон зардобида тўпланмайди. Салицил кислотаси катта бўлмаган ҳажмда сўрилади.\nМетаболизми: салицил кислотаси қисман дигидробензой кислотасига метаболизмга учрайди.\nЧиқарилиши: салицил кислотаси ва унинг метаболити асосан буйраклар орқали чиқарилади.\n– Оддий хуснбузар (Acne vulgaris) да қўлланади.\nПрепарат суткада 1-3 марта терининг шикастланган сохасининг ювилган, қуруқ юзасига жуда юпқа қават қилиб қўйилади ва бармоқ билан бир текис тақсимланади.\nТерининг ҳаддан зиёд қуришидан сақланиш учун, одатда даволаш препаратни суткада бир марта қўйишдан бошланади, зарурати бўлганида қўллаш сони аста-секин оширилади.\nСалицил кислотасини қўллаш билан боғлиқ бўлган ножўя таъсири: дерматит. Терига қўйилганида салицил кислотаси тез сўрилади ва ҳаддан зиёд қўлланганида салицил кислотаси билан ўткир тизимли заҳарланиш кузатилиши мумкин.\nОлтингугуртни қўллаш билан боғлиқ бўлган ножўя таъсири: мувофиқ дозалар қўлланганида, олтингугурт сақловчи махаллий қўллаш учун препаратлар, кам заҳарлиликка эга. Терининг, кўзларнинг ва нафас йўлларининг таъсирланиши кўринишидаги маҳаллий реакциялар кузатилиши мумкин. Такрорий қўйиш дерматит чақириши мумкин.\nРух оксидини қўллаш билан боғлиқ бўлган ножўя таъсири: аниқланмаган.\nСалицил кислотаси, олтингугурт препаратлари ва рух оксидига юқори сезувчанлик.\nСалицил кислотаси маҳаллий қўллаш учун бошқа дори воситалари учун терининг ўтказувчанлигини ошириши мумкин.\nСўрилган салицил кислотаси метотрексатнинг ва сульфонилмочевина хосилалари бўлган перорал гипогликемик дори препаратларининг ножўя самараларини кучайтириши мумкин.\nСуспензия резорцин билан фармацевтик номутаносиб (эрийдиган аралашмалар ҳосил қилади).\nПрепаратни кўз, оғиз, шиллиқ қаватларга тушишидан сақланиш керак; тушган холда – дарҳол сув билан ювиб юбориш керак.\nСалицил кислотаси маҳаллий қўлланганидан кейин сўрилишини камайтириш учун препаратни узоқ вақт юқори дозаларда терининг катта юзаларига қўллашдан сақланиш керак. Гиперемия ва яллиғланиш билан ёки юзаки хўлланувчи шикастланишлар билан кечувчи тери касалликларида ҳам, салицил кислотасининг сўрилишини ошиши мумкинлигини ҳисобга олиш керак.\nОёқ-қўлларнинг периферик қон билан таъминланиши сусайган ёки диабетибўлган беморларда препаратни эҳтиёткорлик билан қўллаш керак.\nАҳамиятли периферик нейропатияли беморларда, бир вақтда ишқорий препаратлар қўлланганида, эҳтиёткорликка риоя қилиш керак.\nОлтингугурт кумушни рангсизлантириши мумкин. Препарат симоб сақловчи сиртга ишлатиладиган препаратлар билан бир вақтда қўлланганида, гидроген сульфидини пайдо бўлиши мумкин, у бадбўй ҳидга эга ва терида қора доғ қолдириши мумкин.\nНожўя таъсирлари пайдо бўлганида симптомлари йўқолгунича вақтинча препаратни қўллашни тўхтатиш керак.\nАнти-Акне препаратини бир вақтда хуснбузарга қарши бошқа препаратлар билан қўллаш мумкин эмас.\nҲомиладорлик ва эмизиш (лактация) даврида препаратни қўллашдан сақланиш керак.\nПрепаратни сўрилиши пастлиги туфайли, дозани ошириб юборилишининг эҳтимоли кам.\nСиртга қўллаш учун суспензия 30 мл дан флаконларда қўллаш бўйича йўриқномаси билан бирга картон қутида.\nҚуруқ, ёруғликдан ҳимояланган, ҳарорати 15°С дан 25°С гача бўлган жойда сақлансин.\nАНТИ-АНГИН® ФОРМУЛА спрей20.04.2018Кейингиси


Исми сир қолиш шарти билан Озодликка гапирган мулозимга кўра, қўлга олинганлар Россияда ишлаб, "ИШИДга моддий ёрдам беришга тил бириктириш" да гумонланмоқда.\n- Бу бўйича иш очилган ва тергов давом этмоқда, - деди мулозим.\n- Ушлаб кетилганлар орасида менинг қариндошим ҳам бор. Уларни диний эътиқоди учун ушлашган, ИШИДга аъзо, деб. Лекин, улар диндор эмас. Белгородда оддий уста бўлиб ишлашган холос, - деди исми сир қолишини истаган угрутлик аёл.\nИШИДга алоқадорликда гумонланиб қўлга олинганларнинг ҳозирда Белгород шаҳрида қолган шерикларидан бири Сирожиддин Маматқулов ҳам Озодлик билан суҳбатда ўзи ва у билан ишлаган ургутлик меҳнат муҳожирлар диний ғоялардан узоқ одамлар бўлганини айтди.\n- Мени СНБдагилар "Мулло Сирож" деб, диний тўданинг бошлиғига чиқариб қўйишибди. Опам хавфсизлик идорасига бориб, "булар нима учун ушланган, сабабини айтинг", деса, "сабаби Мулло Сирож, у Россияда одамларни тайёрлар экан", дебди. "Бу ерда гувоҳимиз бор, уриб-уриб намоз ўқитган", дебди. Мен уларни чеченларга урдириб, намоз ўқитган эканман. Бу бўлмаган гап. Буларни ҳеч қайсиси намоз ўқишни ҳам, “Алҳамди”ни ҳам “Бисмиллоҳ”ни ҳам билмайди асли. Мана, шу ерга қишлоғимиздан беш юзта йигит келган бўлса, мендан бошқа ҳеч ким намоз ўқишни билмайди, мен уларга намоз ўқи деганим ҳам йўқ. Нимага бу туҳмат, ҳайронман, - деди Сирожиддин Маматқулов.\n- Бу Самарқандда қўлга олинганларнинг ИШИДга алоқаси бўлган ё бўлмаганини билмайману, лекин Россия ёки Туркияга кетган ўзбек муҳожирлари орасида радикал Исломга мойиллик кучли экани маълум. Аммо ҳуқуқ-тартибот идоралари қидирувга бераётганлар рўйхатига оддий намозхонлар ёки рўзғор тебратиш учун Россияга ишлагани кетган ўзбеклар ҳам тушиб қоляпти. Уларни терроризм ёки ИШИДга алоқадорликда айблашяпти, лекин кўп холларда исботи йўқ бўлиб чиқади, - дейди Суръат Икромов\nИШИД экстремистик гуруҳи жаҳоннинг бир қатор мамлакатлари Ўзбекистонда ҳам "террорчи ташкилот" деб эълон қилинган.


Эронда Абай кунлари ўтказилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nЭронда Абай кунлари бўлиб ўтди. Буюк қозоқ шоири ва мутафаккирини у ерда нафақат яхши билишади, бқлки махсус факультативларда Қўнонбоев шеърлари ва фалсафаси ўрганилади, Теҳронда эса адибга ҳайкал ўрнатилган. Эронликлар айтишича, уларга адиб услубигина эмас, у китобхонлар билан бўлишишга ошиққан қарашлари ҳам жуда яқин.\n– Қўнонбоев шеърларини менга таниш филолог таржима қилиб берди – жуда кучли асарлар, айнан “кучли” сўзини қўллаш ўринли. Шуниси ёдимда сақланиб қолдики, унинг сўзларида қўрқув йўқ, у сен билан худди эски танишингдек гаплашади.\n– Ғазабдан қичқираётган кимса - безарар. Ғазаб билан сукут сақлагандан қўрқ – бу Қўнонбоев сўзлари ва уларни фарзандларимга тез-тез такрорлайман. Уларда чинакам ҳаётий донолик бор.\nЭронда Абай Қўнонбоевни ижоди туфайлигина эмас, фаол ҳаётий позицияси учун ҳам ҳурмат қилишади. Маълумки, адиб ижодининг катта қисми эркаклар ва аёллар тенгҳуқуқлилигига қаратилган. Эроннинг айрим ҳудудларида бу мавзу бугун ҳам долзарблигича қоляпти. Шоирнинг Ислом Республикасида машҳурлигини кўрсатувчи яна бир факт – мамлакат юраги - Теҳронда бироз аввал шоир ҳайкали очилган.\nРЕЗА СЕЕДАН, ЭРОН ХАЛҚЛАР ДЎСТЛИГИ АССОЦИАЦИЯСИ ВИЦЕ-ПРЕЗИДЕНТИ:\n– Қозоғистон Эрон учун жуда қадрдон юрт. Абай ҳайкали очилишида Нурсултон Абишевич раҳбарлигидаги делегациянгизни қабул қилиш бизга ҳузур бағишлади, умид қиламизки, меҳмонларимизни яхши кутиб олдик. Эронликлар Қозоғистон адабиётини айнан Қўнонбоев ижоди мисолида билади, ижодий зиёлилик имкониятини ҳам. Ишонаманки, Абай ва унинг шогирдлари шеърияти халқларимизни кучайтиради – бу эса муҳим.\nАбай ижодини янада оммалаштириш учун Теҳронда шоирга бағишланган адабий факультативлар ўтказилади. Эронликлар Қўнонбоев шеърларини ўқийди, унинг хулосалари, сақланиб қолган трактатлари билан танишадилар. Шуниси диққатга сазоворки, курс тингловчилари орасида мактаб ўқувчилари ҳам, катталар ҳам бор.\nЭРФАН МОАРЕФВАНД, АБАЙ ҚЎНОНБОЕВ АДАБИЙ ФАКУЛЬТАТИВИ ТИНГЛОВЧИСИ:\n– Адабиётга қизиқаман, аммо Қўнонбоев ижоди билан бир йил аввал танишдим. Афсуски, бу улуғ шоир ҳақида илгарироқ эшитмаган эканман. Унинг фикрни ифодалаш манёври ўта аниқ – содда ва равшан. Ишонаманки, Абай – Қозоғистоннинг буюк, аммо ягона бўлмаган поэтик қуввати. Биз - Эрон талабалари ва ёш мутахассислари сизнинг адабиётни янада яқинроқдан ўрганишни истардик.\nҚўнонбоев ижодий услубининг форс шоирлариники билан яқинлиги ўсиб келаётган эронликлар авлодига Абайни тез орада очиб беради. Яқин йилларда қозоқ мутафаккири асарлари қўшимча ўқиш учун мактаб дарсликларига киритилиши мумкин. Шу тарзда, юз йиллар ўтса-да, улуғ шоир ўз сўзлари билан Қозоғистон ва Эрон халқлари дўстлиги ҳақида яна муҳим фикрни етказади.\nЭронАбай ҚўнонбоевТеҳронАбай кунлари


МЕҲНАТ ҚИЛГАН ИНСОН КАМ БЎЛМАЙДИ, - дейди тажрибали фермер Каримахон Матмуродова.\nБўз туманидаги "Наврўз-Мингчинор" фермер хўжалиги раҳбари Каримахон Матмуродовани фидойилик билан ишлаётган маҳалла раиси, балки тажрибали фермер сифатида ҳам кўпчилик яхши билади. У болалигиданоқ ерга меҳр қўйган. Ёшлигидан ота-онасига томорқа ишларида кўмаклашар, мева ва сабзавотлар етиштириш билан боғлиқ ишларни ипидан игнасигача ўрганиб олган эди.\n... Орадан йиллар ўтди. Каримахон қўшни қишлоққа турмушга чиқди. Хўжаликда табелчи, бригада бошлиғи бўлиб ишлади. Деҳқончилик бобида улкан тажриба тўплади.\nЮртимизда фермерлик ҳаракати кенгайган, деҳқонларга ишлаш учун кенг имкониятлар яратилганлигидан руҳланган Каримахон оила аъзолари билан маслаҳатлашиб, 2006 йилда ўзи яшаётган Наврўз маҳалласида "Наврўз Мингчинор" номли фермер хўжалигини ташкил этиб, деҳқончилик қила бошлади. Бошиданоқ ишлар ёмон бўлмади. Тажрибали деҳқонларни ёнига олди, улар билан маслаҳатлашиб иш кўрди.\nКаримахон опа ўтган йиллар давомида ер билан тиллашишни ўрганди, фермерлик соҳасида муайян тажриба тўплади, фаолияти кўламини кенгайтирди. Бугунги кунга келиб, у раҳбарлик қилаётган хўжалик тасарруфида 50 гектар ер мавжуд. Фермер хўжалигида ҳар йили ғалла ва пахтадан мўл ҳосил олинади, белгиланган режалар ортиғи билан бажарилади. Жумладан, жорий йилда ҳам 24 гектар ерга ғалла экилиб, режани 120 фоизга бажарди. Бу ишлар албатта, ўз-ўзидан бўлмайди, унинг ортида тинимсиз меҳнат, катта ташкилотчилик, интилиш ётади.\nАйниқса, деҳқончиликда тажриба ва билим уйғунлашса, машаққатлар аста чекинаверар экан. Бундан ташқари, ҳар бир ишни тўғри ва ўз вақтида ташкил этиш ҳам самарали натижаларга олиб келишини Каримахон опа фаолияти давомида жуда кўп кузатган. Хўжалик аъзоларининг бошини бир ерга бирлаштира олган фермер уларнинг барчасини ўз оила аъзоларидек билди. Зарур пайтларда уларга моддий, маънавий кўмак беради. Шунинг учун ҳам фермер хўжалик аъзолари сидқидилдан меҳнат қиладилар. Бу эса эришилаётган ютуқларда муҳим омил бўлмоқда.\n- Меҳнат қилган инсон ҳеч қачон кам бўлмайди, - дейди фермер К. Матмуродова. - Ерга эътибор берсангиз, у албатта, сизни боқади. Ернинг калити ҳақиқий деҳқоннинг қўлида. Чин дилдан ерга меҳр бериб ишлаган одамни ер алдамайди. Мен бунга ҳаётим, фаолиятим давомида кўп бор амин бўлганман.\nХўжалик аъзолари жорий йилда 26 гектар майдонга чигит экиб, ғўза парваришини белгиланган агротехник тадбирлар асосида олиб бордилар. Натижада мўл пахта ҳосили етиштирилди. Хўжалик шу кунларда 79 тонна пахта топшириб, белгиланган режани адо этди. Ҳар гектар майдондан 31 центнердан ҳосил олинди.\nЙиғим-теримда хўжалик аъзолари билан бирга, "Наврўз" маҳалла фуқаролар йиғинининг хотин-қизлар билан ишлаш, оилаларда маънавий-аҳлоқий қадриятларни мустаҳкамлаш бўйича мутахассиси Шоҳидахон Сиддиқова раҳбарлигидаги 50-терим отрядига бирлашган уй бекалари, уюшмаган аҳоли вакиллари ҳам фаол иштирок этмоқда.\nЙиғим-теримда Ўғилой Раҳимова, Аширхон Раҳимова, Рўзихон Сиддиқова, Гулойим Усмонова, Ўғилой Турғунова, Зиёдахон Матмуродова, Муборакхон Матмуродова, Навбаҳор Усмонова, Мўътабар Рашидова сингари илғор теримчилар барчага намуна бўлмоқда.\nОдамлар ишончи ва ҳурматини қозонган бу фермер аёл кўплаб хайрли ишларни бажариб келмоқда. Эл юрт ишига фидойи, маҳалладошлари қайғу ва қувончига шерик бўлган Каримахон ўзини маҳалладошларидан айро тасаввур қила олмайди. Уларнинг ишончи ва қўллаб-қувватлашлари унга ҳамиша мадад беради.\nҚаҳрамонимиз оилада ҳам бахтли, ҳавасга арзирли оила бекаси. Турмуш ўртоғи Абдувахоб ака билан 2 қиз, бир ўғилни тарбиялаб, элга қўшдилар. 7 набиранинг қувончи бувию бобога бир олам завқ беради.\nБугун орамизда Каримахон Матмуродова сингари фидойи ва меҳнаткаш аёлларимиз бор экан, халқимизнинг турмуш фаровонлиги, юртимиз тараққиёти юксалиб бораверади.


Ўзбекистон: Нима учун хусусий тадбиркорлар қатор имтиёзлардан маҳрум қилинди? - BBC News O'zbek\nЎзбекистон: Нима учун хусусий тадбиркорлар қатор имтиёзлардан маҳрум қилинди?\nЎзбекистонда хусусий тадбиркорлар 2019 йилдан бошлаб қурилиш материаллари сотолмайди. Бундан ташқари халқ орасида акфа ромлари номи билан машҳур алюминий профилдан ром, дераза ва эшиклар ясай олмайди.\nОиласини тебратаётган хусусий тадбиркорлар энди иложсизликдан Россияга мигрант бўлиб кетадими?\nВазирлар маҳкамаси томонидан 22 октябр куни қабул қилинган қарорга кўра, Ўзбекистондаги якка тартибда тадбиркорлик қилувчилар шу вақтгача имтиёз сифатида талқин қилинган бир неча ҳуқуқлардан маҳрум бўлади.\nҚийноққа солинган тадбиркор озодликка чиқди\nХусусий тадбиркорларга қурилиш материаллари, цемент, шифер, ёғоч ва ёғоч маҳсулотлари сотилишига тақиқ жорий этилмоқда.\nИккинчидан, товарларни импорт қилиш ва кейинчалик уларни сотишга чеклов киритилди. Хусусий тадбиркорлар олиб кираётган товарларнинг нархи бир ойда 5000 АҚШ доллардан ошмаслиги керак.\nҲукумат бу тақиқларни нима сабабдан жорий қилаётганига изоҳ бермаган.\nТадбиркорлар бу ўзгаришни икки хил кутиб олди. Қарорни ижобий баҳолаётганларга кўра, шу йўл билан давлатга солиқ тушуми ортади.\n"Қарордан сўнг қурилиш материилларининг нархи тушиши ҳам мумкин", дейди тадбиркорлардан бири.\nУнга кўра, ҳукумат бу қарор билан якка тадбиркорларнинг имкониятини чеклаётгани билан, бошқа қарорлар билан бирга юридик шахсларга кенг имконият яратяпти.\n"Масалан, улгуржи савдо қилиш учун шартлар енгиллаштирилди. Бу қурилиш материалларини четдан олиб келишга бошқаларга ҳам тенг имконият яратилишига олиб келди. Қурилиш моллари сотаётган тадбиркорлар кичик пул айлантирмайди. Энди улар юридик шахс бўлиб, янада кенгроқ имкониятларга эга бўлади", дейди у.\nБироқ ушбу ўзгаришлардан алюминийдан эшик, ром ясаб сотадиган хусусий тадбиркорлар хурсанд эмас.\nБи-би-си уларнинг бир нечтаси билан гаплашди. Бу фаолият билан шуғулланадиган тадбиркорлар ҳукумат қўяётган тақиқдан хабари йўқлигини айтишди.\n"Агар акфачилик билан шуғулланиш фақат фирмаларга ўтадиган бўлса, бу соҳадаги кўпчилик қийналиб қолади. Бизда юридик шахс сифатида ташкилот очиш учун билим ва тажриба йўқ. Мен билган акфачиларнинг аксарияти хусусий тадбиркор. Агар энди бизга ишлашни тақиқласа, Россия ё Қозоғистонга иш излаб кетишимизга тўғри келади", дейди Тошкентдаги хусусий тадбиркорлардан бири.\nЯкка тадбиркорлик тури 3-5 кишидан иборат одамлар учун жуда ҳам яхши имконият эканлиги айтилади. Фойда унча катта бўлмаганлиги учун давлатга кам солиқ тўланади. Солиқдан ташқари пенсия жамғармаси учун учун ҳар ой энг кам иш ҳақи миқдорида пул ўтказилиб турилади.\nЮридик шахс бўлиш учун тадбиркорнинг алоҳида офиси бўлиши кераклиги айтилади. Ундан ташқари катта пул айлангани ва ҳужжат ишлари боис ҳисобчига ҳам эҳтиёж пайдо бўлади. Юридик шахс бўлган тадбиркорлар даромаддан ҳозирча 5 фоиз солиқ тўлайди.


Мақолалар мазкур саъна бўйича сараланган: Вторник, 25 Октябрь 2016\nХалқаро меҳнат ташкилотининг бирлашмалар эркинлиги ва касаба уюшмаларига бирлашиш ҳуқуқини ҳимоя қилиш тўғрисидаги 87-сонли Конвенциясини (Сан-Франциско, 1948 йил 9 июль) ратификация қилиш ҳақида\nФуқароларнинг ҳуқуқ ва эркинликлари кафолатлари мустаҳкамланмоқда\nМамлакатимизда мустақилликнинг илк кунлариданоқ бошқа соҳалар қаторида суд-ҳуқуқ тизимини ислоҳ қилишга алоҳида эътибор қаратиб келинаяпти. Бу эса жамиятда суд ҳокимиятининг обрўси ошиб боришида ҳамда қонунийликни таъминлашда унинг роли янада мустаҳкамланишида муҳим ўрин тутмоқда.\nКооперация алоқалари янада кенгаяди\nАввал хабар берганимиздек, пойтахтимиздаги “Ўзэкспомарказ” мажмуида Х Халқаро саноат ярмаркаси ва Кооперация биржаси қизғин давом этмоқда. Хусусан, унинг иккинчи иш кунида ҳам бир қатор учрашув, семинарлар, тақдимот маросимлари ўтказилди. Саноат тармоқларидаги янгиликлар, корхоналарда тайёрланаётган -маҳсулотлар барчада катта қизиқиш уйғотаяпти.\nМардлик, жасорат ва фидокорона меҳнат\nЎзбекистон Республикаси Ички ишлар вазирлиги томонидан Ички ишлар идоралари ходимлари куни муносабати билан байрам тадбири ташкил этилди. Унда давлат ва жамоат ташкилотлари вакиллари, ички ишлар идоралари ходимлари ва фахрийлари қатнашди.\nАрзон уй-жойлар қуриш дастури — қишлоқ тараққиётининг янги босқичи\nБиринчи Президентимиз томонидан машҳур беш тамойил асосида белгилаб берилган тараққиётнинг “ўзбек модели”га мувофиқ, мамлакатимиз жаҳон ҳамжамиятида муносиб ўрин эгалламоқда. Фуқароларнинг бахтли ҳаёт кечиришини таъминлаш бўйича 158 та давлатда ўтказилган тадқиқот асосида тузилган “Дунёнинг энг бахтли мамлакатлари” рейтингида Ўзбекистон 44-ўринни олгани шундан далолат беради.\nБарча учун тенг имконият\nЎзбекистон Республикаси Президенти сайловига 39 кун қолди. Ушбу муҳим сайловолди даври фуқароларнинг юксак ижтимоий-сиёсий фаоллигини намойиш қилмоқда. Бу аҳолининг мамлакатимиз ҳаётидаги мазкур сиёсий тадбирга тайёргарлик ишларида иштирок этишида, сиёсий партиялар фаолиятида, кенг тарғибот тадбирларида ўз ифодасини топаётир.\nВашингтонда Ўзбекистоннинг барқарор тараққиётига бағишланган тадбир бўлиб ўтди\nЎзбекистон Республикасининг Америка Қўшма Штатларидаги элчихонасида мамлакатимизнинг замонавий ривожланишига бағишланган брифинг ўтказилди. Жон Хопкинс университети ҳузуридаги Марказий Осиё-Кавказ институти билан ўзаро ҳамкорликда ташкил этилган ушбу тадбирда Американинг расмий, эксперт, академик ва ишбилармон доиралари вакиллари ҳозир бўлди. Учрашувда Ўзбекистон Республикаси Олий Мажлиси Сенатининг Ташқи сиёсат масалалари қўмитаси раиси Содиқ Сафоев асосий маъруза билан қатнашди.


"Қизилқум" мураббийи: Жамоага яхши ҳужумчи олиб келмоқчимиз\nЎзбекистон Лига Кубогининг 2-туридан ўрин олган «Бунёдкор» - «Қизилқум» (3:1) учрашувидан кейин ўтказилган матбуот анжуманининг иккинчи қисмида меҳмонлар мураббийи Обид Худоёров иштирок этди.\n- Ҳар иккала жамоа ҳам чиройли ўйин намойиш қилди, гол уриш учун вазиятлар яратилди. Биз ўзимиз яратган вазиятлардан фойдалана олмадик ва ютқаздик. Бизнинг асосий муаммомиз, ҳужумларни гол билан якунлай олмасликда. Бугунги ўйин бўйича йигитларга эътироз йўқ.\nДавралар оралиғида ҳужум чизиғимизни кучайтиришни режалаштирганмиз. Кимни олиб келишни бош мураббий ҳал қилади. Айтганча, бугун гол урган легионеримиз жароҳат билан ҳаракат қилгани сабабли ўзини тўлиқ кўрсата олмади.\nҚизилқум Обид Худоёров Ўзбекистон. Лига кубоги\n"Қўқон-1912" дастлабки назорат учрашувида ғалаба қозонди\nЭшли Коул "Челси"га қайтди\nФалькао "Галатасарой" билан келишиб олди


Блокнот ва калькулятор (6 сынып) | Образовательный портал WebUrok.com — учебно-методические материалы для учителей\nБлокнот ва калькулятор (6 сынып)\nХамза атындағы №53 жалпы орта мектеп информатика пәні мұғалімі Ризаметова Динара Абдисаматовна\nМавзу: Калькулятор ва Блокнот программалари\nа) таълимий: Ўқувчиларга блокнот ва калькулятор программаси тўғрисида тушунча бериш. Уларнинг ишлатилишини тушунтириш.\nб) тарбиявий: Ўрганаётган фанга ҳурмат билан қарашга ўргатиш.\nв) ривожлантирувчи: Ўрганилаётган мавзунинг мақсатини, мазмунини тўғри тушуниб амалда қўллана билишга ўргатиш.\nДарсда қўлланиладиган жихозлар: АКТ, маркер, интерактив доска, плакат, компьютер, стикер, шар, карточкалар, шам.\nДарсда қўлланиладиган модуллар: гуруҳга бўлиш, СТУ, АКТ фойдаланиш, баҳолаш, талантли ўқувчилар билан ишлаш, баҳолаш.\nФан оралиқ боғланиш: математика\nа) ташкилий қисм: Саломлашиш, давоматни текшириш.\nЎқувчиларни шодлик даврасини қуриш орқали дўстлик атмосферасини қуриб оламиз.У учун доира шаклида туриб олиб, шам ёрдамида бир-биримиз билан танишиб,ўзимиз тўғримизда айтиб ўтамиз.\nЎқувчиларни “Ким топқир?” ўйини ёрдамида гуруҳларга бўлиб оламиз.Ўқувчилар қоғоз қирқимларини йиғиб, биринчиси блокнот, иккинчиси калькулятор гуруҳига бўлинишади.\n1 гуруҳ. Блокнот\n2 гуруҳ. Калькулятор\nЎқувчиларнинг қизиқувчилигини орттириш: Ўқувчиларга интерактив доскадан материаллар кўрсатиш.\nб)Уй вазифасини сўраш: Фиш- баун усули бўйича “Сиз биласизми?” ўйини орқали уй вазифасини савол-жавоб орқали сўраб оламиз.\nАҳборотни ўлчам бирлиги? Жавоб: бит, байт\nАҳборотни қоғозга чиқариш қурилмаси? Жавоб: Принтер\nАлгоритм сўзи кимни номига қуйилган? Жавоб: Ал-Хоразмий\nКомпьютернинг ёнига қанақа гул қуйилади? Жавоб: кактус\nКомпьютер билан ўқувчи кўзи орасидаги масофа неча см бўлиши керак? Жавоб: 60-70\nКомпьютерда корзина нима учун ишлатилади? Жавоб: Кераксиз документларни солиш учун\nКомпьютернинг асосий қурилмалари? Жавоб: монитор, системали блок, клавиатура\nКлавиатуранинг вазифаси? Жавоб: компьютерга информацияни киритиш қурилмаси\nМониторнинг вазифаси? Жавоб: берилган информацияни экранда ёритиб бериш қурилмаси\nСистемали блокнинг вазифаси? Жавоб: Компьютернинг бош мияси\nв) Янги мавзу баёни: ( Янги мавзуни ўтишдан мақсад, ўқувчиларнинг эркин фикрлаш қобилиятини ривожлантириш).\nБу дастур оддий калькуляторга ўхшаш асосан ҳисоб ишларини бажаришга мўлжалланган бўлиб, унинг икки кўриниши бор. Биринчиси оддий (Обычный) ҳисоб ишлари бажарадиган калькулятор бўлса, иккинчиси мухандислик (Инженерный) ҳисоб ишлари учун қўлланилади.\nХар иккала калькуляторда хам хотира мавжуд бўлиб, у ҳисоб ишларидаги оралиқ натижаларни сақлаб туришга хизмат қилади. Хотира амаллари учун ишлатиладиган тугмалар ва уларнинг вазифалари билан танишиб оламиз.\nMS – сонни хотирага киритиш;\nMR – хотирадаги сони кўриш;\nMC – хотирадаги сонни ўчириш;\nM+ – бирор сонни хотирадаги сонга қўшиш.\nБу дастур хажми унча катта бўлмаган оддий матнларни компьютерга киритиш, сақлаш, қайта ишлаш ва чоп этиш учун хизмат қиладиган мураккаб бўлмаган матн мухарриридир. Блокнот .ТХТ форматидаги файллар билан ишлаш учун яратилган. Шунингдек унинг ёрдамида вебсаҳифалар яратиш учун мўлжалланган HTML тилининг операторлари хам ёзилиши мумкин.\nБлокнот программасини ишга қўшиш учун қуйидагиларни бажарамиз: Пуск – программы-стандартные- Блокнот.\nКалькулятор программасини ишга қўшиш учун қуйидагиларни бажарамиз: Пуск – программы-стандартные- калькулятор.\nЯнги мавзуни ўқувчиларни ўзлари ёрдамида тушуниб оламиз.\n“Рассомлар беллашуви” ўйини орқали янги мавзуни 1 гуруҳ блокнотни аввалги ва ҳозирги турлари орасидаги фарқни, 2 гуруҳ калькуляторни чизиб, унинг фойдаси зиёнини ёзиб беришади.\nДам олиш вақти. «Телеграф» номли дам олиш вақтини ўтказамиз. Ўқувчиларнинг ҳаммасига биттадан ҳарф тарқатиб берилади, улар шу ҳарфлар қатнашган сўзни ўқишади.\nг) Дарсни мустахкамлаш: “Ўйла, изла, топ” ўйини орқали кроссворд тўлдириш.\n1 1 Б 2 Л 3 О 4 К 5 Н 6 О 7 Т Энига:\nКомпьютернинг бош мияси.\nАхборот ташувчи қурилма.\nТовуш чиқариш қурилмаси\nМатематик ҳисобларни ечиш учун фойдаланиладиган қурилма.\nБерилган аҳборотларнини ёритиб берувчи қурилма.\nАхборотнинг энг кичик ўлчам бирлиги.\nИнтернет алоқасини таъминловчи қурилма\nҚирқиш деган сўзнинг русча таржимаси\n8 6 7 2 3 5 1 4 9 К А Л Ь К У Л Я Т О Р\nКеракли матнни белгилаб олиб, бошқа жойга кўчириш учун нима қиламиз?\nАхборот ўлчам бирлиги,\nАхборотни киритиш қурилмаси?\nКомпьютернинг ёнига қўйиладиган гул?\nКомпьютерда ишни қаердан бошлаймиз?\nPaint графикалик редакторида ранглар турган жой?\nPaint да чизилган расмга бўёқ бериш нима деб аталади?\nГрафик редакторни қандай атаймиз?\n“Окно” сўзининг ўзбекча таржимаси\nБерилган аҳборотни қоғозга чиқариб берувчи қурилма?\nБаҳолаш: Ўқувчилар орасидан ҳар бир гуруҳ учун эксперт танлаймиз. Шу эксперт топшириқлар бўйича ўз гуруҳ аъзоларини баҳолаб ўтиради.\nТескари алоқа: Ўқувчиларга шарлар тарқатиб берилади, улар бугунги дарсдан олган таъсуротлари тўғрисида берилган шарларга ёзиб чиқишади.\nУйга вазифа: Ўтилган мавзуни ўқиб, интернетдан қўшимча материаллар излаб келиш.\nУрок Блокнот ж?не калькулятор\nПрактическая работа по информатике по теме Создание web страниц с использованием редактора Блокнот (9класс)\nТворческий проект по технологии Блокнот Молескин\nПрезентация к творческому проекту Блокнот Молескин\nПроект на тему Электронный блокнот классного руководителя\nПрезентация по по технологии Блокнот (3 класс)


Pondlife: Инстаграмда микроорганизмлар ҳаёти билан танишинг\n21:38 / 23.05.2016\nМикробиолог Селли Уорринг инстаграмда Рondlife деб номланган блогни юритади. Мазкур блог Нью-Йорк сув ҳавзаларидаги микроорганизмларга бағишланган. Селли барча суратларни микроскоп ва iPhone ёрдамида 100, 400 ёки 1000 марта катталаштирган ҳолда тасвирга олади.\nСелли Янги Зеландияда таваллуд топган ва Мельбурн университетида таҳсил олган. Айни дамда Нью-Йорк университетининг биология фани бўйича докторлик даражасини олиш устида меҳнат қилмоқда.\nУнинг таълимга йўналтирилган блогига 30 мингдан ортиқ фойдаланувчи аъзо бўлган. Селли бу блогни «микроскопик шаҳар саргузаштлари» деб атайди.\nБир ҳужайрали организмлар атрофимиздаги тупроқ, сув, ҳаво, ҳаттоки инсон организмининг ичида ҳам яшайди. Бу микроорганизмлар табиатан ажойиб ва кўзларни ҳайрон қолдирувчи бўлиб, улар архитектор, қурувчи, саёҳатчи, овчи, паразит ва ўлжалар ҳисобланишади; улар ўз уруғланиш урф-одатларига эга; жамият тузишади ва ёлғизликда ҳам яшайди.\nУлар бошқа ўсимлик ва ҳайвонлар каби ҳаёт тарзи, хулқи жиҳатдан мураккаб саналади, бироқ барча нарсани фақат биргина ҳужайра ичида амалга оширади.\nPondlife — бу организмларни тирик мавжудот мажмуаси сифатида қандай эканлиги одамларга тушунарлироқ бўлишига уринишдир.


Йўли жуда хавфли бўлган Мерцбахер кўли ҳақида - 0\nКўллар орасида қизиқиш уйғотаётган Марказий Тянь-Шандаги Сариқ-Жазнинг яйловида жойлашган, денгиз сатҳидан 3304 метр баландликдаги Мерцбахер кўли бўлса ажаб эмас. У ерда Хон-Тангри чўққисидан Энилчек водийси бўйлаб 60 километрга ёйилган музлик ўтади. У Энилчек водийсининг ғарбий қисмида, Шимолий Энилчек музлигининг этакларида жойлашган. Унинг узунлиги икки-уч километр, кенглиги 1,1 километр, майдони тўрт квадрат километр, чуқурлиги 60-70 метрни ташкил қилади. Музликлар тўсиб қўйган кўл юзида муз синиқлари (айсберглар) сузиб юради. Кўл одатда иккига бўлинган. Устки қисми муз билан, пастки қисми сув билан қопланиб оқиб туради.\nExpdition Inylchek 2004. Lac Merzbacher, Kirghizstan.\nКўлни немис олими ва саёҳатчиси Годфрид Мерцбахер келиб ўрганган. Харитага унинг номи киритилган бўлиб, кўлга Мерцбахер деб ном берилган. Аммо у биринчи марта келганида, кўлни топа олмайди. Кейинчалик у қирғиз саёҳатчиси Садирбек Абдибеков билан учрашиб, у уни олиб бориб, кўлни кўрсатган. Кўлни, айсбергларни ва унинг марказий қисмида музнинг отилишини кўришни истаган альпинистлар, сайёҳлар ёзнинг тўлиб турган вақти, июль ойининг охирида ташриф буюришади. Шу вақт ичида кўл замбарак отилгандек ёрилиб, очилиб кетди. Баъзан бундай бўлмай ҳам қолади.\nУшбу кўлнинг асл номи Кептеш. Бу рельефнинг шаклини, унинг тошлоқ, боши берк эканлигини англатади. Бошқа номи – Муз-Кўл. Йўли жуда қийин ва хавфлидир. Ҳамма ҳам боравермайди. Махсус вертолётни ижарага олиб борганлар ҳам бўлади.


ПИВО ЭРКАК ОРГАНИЗМИГА КАНДАЙ ТАЪСИР КЎРСАТАДИ? - DAVOLASH\nПИВО ЭРКАК ОРГАНИЗМИГА КАНДАЙ ТАЪСИР КЎРСАТАДИ? Кўп эркаклар пивони соғликка зарар келтирмайдиган хавфсиз ичимлик, деб ҳисоблайдилар ва катта хатога йўл қўядилар.\nПиво таркибида эркак соғлигига зарарли таъсир кўрсатадиган жуда кўп моддалар бор.\nБундан ташқари пиво эркаклик қувватига икки томонлама салбий зарба беради. Биринчидан, оз миқдорда бўлса-да, тез-тез пиво ичиб туриш тестостерон гормони ишлаб чиқаришни камайтиради.\nИккинчидан, пиво таркибида фитоэстрогенлар — аёллик гормонига ўхшаш моддалар жуда кўп бўлиб, улар эркак организмида эстроген гормонлари ишлаб чиқарилишини кўпайтиради. Оқибатда эркак организмида аёллик гормонлари кўпайиб, эркаклик гормонлари камаяди, эндокрин тизимининг иши издан чиқа бошлайди.\nЭндокрин тизимида бузилишлар бошланиши билан эркакнинг ташқи ва ички кўринишида сезиларли ўзгаришлар бошланади:\n• Эркак организмида модда алмашинуви бузила бошлайди;\n• Танасида ёғ тўплана бошлайди (айниқса, қорин, сон, думба ва кўкрак безлари соҳасида);\n• Мушак массаси ва кучи камая бошлайди;\n• Танада ва юзда туклар камайиб бораверади;\n• Аввалги эркакларга хос мардонаворлик кун сайин камайиб бораверади;\n• Эркак ташқи ва ички кўринишдан аёлмижоз (аёлларга ўхшаш) бўлиб кетаверади;\n• Жинсий хоҳиш ва қувват аста-секин камайиб бораверади;\n• Тез орада эрекция йўқолади.\nҲар куни бир литр ва ундан кўпроқ пиво ичувчи эркаклар жуда тез фурсатларда юқоридаги “натижалар”га эришадилар.\nПиво таркибида 7 %дан 12 %гача (охирги йилларда ундан ҳам кўпроқ) этил спирти бўлиб, уни тез-тез истеъмол қилиб юрадиган киши, ўзи сезмаган ҳолда, “пиволи алкоголизм” касаллигига дучор бўлиб қолади. Бу ҳам алкоголизм касаллиги бўлиб, фақатгина ароқ ўрнига эрталабдан пиво ичишни бошлайди.\nКўпинча пиволи алкоголизм, аввалига алкоголсиз пиво ичиш билан бошланиб, сўнг алкоголли пивога ўтиш ва унинг дозасини аста-секин ошириб бориш билан ривожланади. Оддий алкоголизмга нисбатан пиволи алкоголизмга кишилар 3-4 баравар тезроқ йўлиқадилар.\nАммо, масаланинг чигаллиги шундаки, пиволи алкоголизмга дучор бўлганлар ўзларини “пияниста” деб ҳисобламайдилар ва шу сабабдан унга қарши курашмайдилар, жамиятда обрўларига катта путур етаётганлигини ўйламайдилар, ҳис қилмайдилар. Олимларнинг фикрича, 15 йиллик пивохўрлик стажига эга ҳар қандай пиво шинавандасига импотентлик кафолатланган бўлади.\nГерманияда пиво миллий ичимлик ҳисоблангани сабаб, энг кўп “пиво алкоголик”лари ўша давлатда учрайди.\nПиво ҳаваскорларининг деярли ҳаммасининг қорин соҳасида ёғ тўпланиб, тез орада “пиво қоринчаси” пайдо бўлади. Бунга, биринчидан, эркаклик гормонининг камайиши ва аёллик гормонининг кўпайиши сабаб бўлса, иккинчидан пивонинг иштаҳани очиб юбориши ва унинг газагига калорияси кучли маҳсулотлар (тузланган балиқ, гўшт, колбаса, қаттиқ сир, сихкабоб, ёғли қуртлар)ни истеъмол қилиш сабаб бўлади.\nПиво таркибидаги алкоголь бош миядаги очлик марказининг блоклаш функциясини тормозлайди, натижада ичган одам тўйганини сезмайди ва одатдагидан бир неча баробар кўп овқат истеъмол қилади.\nПивони кўп истеъмол қилиш қон томирларининг ички деворларини кенгайтириб, веналарнинг варикоз кенгайишига ва гипертония касаллигига олиб келади.\nБуйракнинг сурункали касалликларида пиво сийдик ҳайдашни кўпайтириб, буйракларнинг янада зўриқиб ишлашига олиб келади. Бундан ташқари, сийдик ҳайдовчи таъсир сабабидан организмдан кўп миқдорда калий, магний, темир, марганец, йод ва бошқаларни ювиб чиқариб кетади.\nПивони доимий ва кўп истеъмол қилиш буйрак усти безининг фаолиятини издан чиқариб, панкреатит ва ҳатто қандли диабет касаллигига ҳам олиб келиши мумкин. Бундан ташқари, доимо пиво билан кираётган спиртни парчалашга улгурмаётган жигар гепатит ёки циррозга учраши мумкин.\nШифокорларда “пиволи юрак” деган атама бўлиб, у доимо ва кўп пиво истеъмол қилувчиларда учрайди. Пиво ичаклардан осон қонга сўрилиб, қон ҳажмини кўпайтиради ва бунинг оқибатида қон томирлар кенгаяди, юрак тезроқ ишлашга мажбур бўлади.\nАгар бу жараён доимий давом этадиган бўлса, зўриқиб ишлаётган юрак ҳажми катталашади, аорта ва артериялар кенгаяди, бўшашиб, шалвираб қолади. Юрак деворлари ожизланиб, унинг атрофида ёғ қобиғи пайдо бўлади(“пиволи юрак синдроми”).\nБуларнинг барчаси, албатта, жиддий касалликларга олиб келади.\nПивони оч қоринга ичиш, айниқса зарарли бўлиб, гастрит ва ошқозон яраси касалликларига олиб келади.\nОлимлар узоқ йиллик кузатувлар натижасида яна шу хулосага келишдики, пиво ичиб юрадиган эркаклар ичмайдиганларга нисбатан бош мия инсульти хасталигига икки баравар кўп учрар эканлар.\nЧЕКИШНИНГ ПОТЕНЦИЯГА ТАЪСИРИ\nSpread the loveЭРЕКЦИЯНИ КУЧАЙТИРУВЧИ МАШКЛАР (Visited 3 711 times, 10 visits today)


2019.09.04 | Янгиликлар\nМазкур тадбирларда Ўзбекистон Республикаси Халқ таълими вазирлиги раҳбарияти ва масъул ходимлари иштирок этди.\nЎзбекистон Республикаси Халқ таълими вазири Шерзод Шерматов шу куни Тошкент шаҳри, Учтепа туманидаги 238-умумтаълим мактабига ташриф буюрди.\nТадбирда Халқ таълими вазири мактаб ходимлари, ота-оналар ва ўқувчиларни янги ўқув йили бошланиши билан қутлади. Вазир ўқувчиларни яратилаётган барча шароитлардан унумли фойдаланган ҳолда пухта билим олишга чақирди.\n“Билимлар куни”га бағишланган тантанали тадбирдан сўнг Халқ таълими вазири ва Учтепа тумани раҳбарияти мактабда яратилган шарт-шароитлар билан танишди.\nШу билан бирга, Халқ таълими вазири Шерзод Шерматов мактабнинг 1-синф ўқувчиларига “Президент совғаси”ни топширди. Ўқувчиларни яна бир бор билим олишга ҳамда мактабда яратилган имкониятлардан самарали фойдаланишга чақирди.\n1-синф ўқувчилари учун “Президент совғаси”дан 12 турдаги ўқув қуроллари ўрин олган. Бу йил “Президент совғаси” таркибидаги маҳсулотларнинг сифатига катта аҳамият берилди. Жумладан, ўқувчиларга ёруғлик қайтаргич элементлари бўлган портфеллар топширилди. Бундай портфеллар болаларнинг йўлда ҳаракатланганида хавфсизлигини таъминлайди.\nЭслатиб ўтамиз, Ўзбекистон Республикаси Президенти Шавкат Мирзиёев 2019 йил 10 май куни Учтепа туманига ташрифи давомида 238-мактаб ҳолатини танқид қилган эди. Шунингдек, мактаб қувватини ошириш ҳамда шарт-шароитларни яхшилаш бўйича тегишли топшириқлар берилганди.\nУч ярим ой давомида олиб борилган қурилиш ва таъмирлаш ишлари натижасида мактаб қуввати 1200 дан 2100 га ошди. Болажонлар учун ўқиш, спорт билан шуғулланиш учун қўшимча 300 хонадан иборат 900 ўринли иккита корпус, 220 ўринли фаоллар зали, махсус фан хоналари, 4 та лингафон хонаси, 2 та спорт залини ўз ичига олган спорт комплекси, замонавий стадионлар қурилиб, фойдаланишга топширилди.\nТаъкидлаш лозимки, Президент Шавкат Мирзиёев 2019 йил 10 май куни Учтепа туманига ташрифидан сўнг, Тошкент шаҳридаги мактаблардаги шарт-шароитлар ўрганиб чиқилди. Ўрганиш натижасида, қурилганидан бери таъмирланмаган ва реконструкция қилинмаган 16 та мактаб аниқланди.\nНатижада, Ўзбекистон Республикаси Вазирлар Маҳкамаси 2019 йилнинг 17 август куни “Тошкент шаҳри умумтаълим мактаблари фаолиятини замонавий талаблар асосида такомиллаштириш чора-тадбирлари тўғрисида”ги қарорни қабул қилди.\n2019-2020 йилларда Тошкент шаҳрида янги мактаблар қуриш, мавжудларини реконструкция қилиш ва капитал таъмирлаш ҳамда жиҳозлаш учун 800 млрд. сўм маблағ ажратилади.


Меҳнат шартномасининг мендаги иккинчи нусхасида ишдан бўшаганимда малака ошириш курсларида ўқитгани учун иш берувчининг харажатларини қоплашим кераклиги тўғрисида банд қайд этилмаган. Иш берувчи билан бошқа қўшимча шартнома ва битимлар тузмаганман.\nИш берувчи ишдан бўшатишда иш ҳақимдан малака ошириш курсларида ўқитиш суммасини ушлаб қолишга ҳақлими?\n– Ҳаммаси меҳнат шартномасининг шартлари ва амал қилиш муддатига боғлиқ (Меҳнат кодексининг 104-моддаси, бундан кейин – МК).\nМуддатли меҳнат шартномасида уни муддатидан олдин бекор қилганлик учун тарафларнинг неустойка тўлаши ҳақидаги ўзаро мажбуриятлари назарда тутилиши мумкин. Бунга кўра, агар меҳнатга оид муносабатлар ходимнинг айбли хатти-ҳаракатлари билан боғлиқ бўлмаган асослар бўйича (МКнинг 100-моддаси иккинчи қисмининг 1, 2, 5, 6 ва 7-бандлари) иш берувчининг ташаббуси билан бекор қилинган бўлса, иш берувчи ходимга неустойка тўлайди. Агар меҳнатга оид муносабатлар ходимнинг ташаббуси билан (МКнинг 99-моддаси), шунингдек ходимнинг айбли хатти-ҳаракатлари билан (МКнинг 100-моддаси иккинчи қисмининг 3 ва 4-бандлари) боғлиқ асослар бўйича бекор қилинган бўлса, ходим иш берувчига неустойка тўлайди.\nНеустойканинг миқдори иш берувчи томонидан ходимнинг манфаатларини кўзлаб қилинган харажатларга, ходим ишлаган давр ва бошқа ҳолатларга боғлиқ тарзда тафовут қилиши мумкин (МК 104-моддасининг иккинчи қисми).\nАгар меҳнат шартномасида неустойканинг миқдори белгилаб қўйилмаган бўлса, тарафлар уни тўлашдан озод этиладилар (МК 104-моддасининг биринчи қисми).\nШу тариқа, ходимдан иш берувчи уни ўқитишга сарфлаган суммаларни ундириш имконияти, агар ушбу ўқитиш иш берувчининг ҳисобидан амалга оширилган бўлса, ходимнинг ўқитишдан кейин шартномада белгиланган муддатдан кам бўлмаган вақт мобайнида ишлаб бериш мажбурияти тўғрисида банд киритилган муддатли меҳнат шартномаси мавжуд бўлганда, амалга оширилиши мумкин.\nБундай банд йўқ бўлса, иш берувчининг ушбу суммаларни ходимдан ушлаш бўйича ҳаракатлари тўғри бўлмайди.


23 мартдан тўй ўтказиш тақиқланди. Умумий овқатланиш жойлари ҳам ёпилмоқда – КУН УЗ\nГлавная / Сиёсат / 23 мартдан тўй ўтказиш тақиқланди. Умумий овқатланиш жойлари ҳам ёпилмоқда\nanvarj63 20.03.2020\tСиёсат Comments Off on 23 мартдан тўй ўтказиш тақиқланди. Умумий овқатланиш жойлари ҳам ёпилмоқда 30 Показы\nПред. Президент коронавирус билан боғлиқ вазият бўйича халққа мурожаат қилди\nСледующая Инфографика: Қандай қилиб коронавирус тарқалиши олдини олиш мумкин?


12 феврал куни ҳаво ҳарорати 24 даражагача кўтарилади - Zamin.uz\n12 феврал куни ҳаво ҳарорати 24 даражагача кўтарилади\nГидрометеорология хизмати маркази эртага, 12 феврал куни қандай об-ҳаво кутилаётганини маълум қилди.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 3-5 даража, кундузи 17-19 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 1-6 даража, кундузи 15-20 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 19-24 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 5-10 даража илиқ бўлади. “Замин” янгиликларини “Youtube”да кузатиб боринг\n8-02-2021, 12:23, Ўзбекистон\n25-01-2021, 17:07, Ўзбекистон\n15-01-2021, 12:50, Ўзбекистон


Жазоир президенти 28 апрелгача истеъфога чиқишини билдирди\n31 октябр 2020, Тошкент вақти: 16:38\nАбдулазиз Бутефлика 1999 йилдан бери Жазоирни бошқариб келмоқда.\nЖазоир президенти Абдулазиз Бутефлика ўзининг тўртинчи муддати тугаши кутилаëтган 28 апрелга қадар истеъфога кетишини маълум қилди.\nБу ҳақда давлатга қарашли APS агентлиги хабар тарқатди.\nБутефликанинг бу қарори мамлакатда бир ойдан бери давом этаëтган норозилик намойишлари фонида қабул қилинди.\n82 яшар хаста Бутефлика яна бир муддатга президентликка даъвогарлик қилишини эълон қилиши ортидан бошланган намойишлар ҳамон давом этмоқда.\nЖазоир конституциясига кўра¸ президент истеъфога кетган тақдирда унинг ваколатлари вақтинча парламент юқори палатаси раисига ўтади ва 90 кун ичида мамлакатда муддатидан олдин сайлов ўтказилади.


Қозоғистонда паспорти олиб қўйилган наманганлик эр-хотин юртига қайтолмаяпти(ВИДЕО)\n19 май 2022, Тошкент вақти: 16:56\nБаҳромбек Саибоев ва унинг турмуш ўртоғи Туркистондан кетолмай қолди.\nНаманганлик Баҳромбек Саибоев ўтган йилнинг ноябридан буён Қозоғистонда бир иш берувчининг қўлидан бошқасига ўтказилмоқда. У 7 ойлик ҳомиласи бор хотинини паспортсиз уйига юбора олмаяпти.\nБаҳромбек Саибоевнинг Озодликка айтишича, унинг ва хотинининг паспортлари иш берувчи томонидан олиб қўйилган.\n36 яшар Баҳромбек Саибоев олдинги оиласига алимент тўлаши, ҳозирги оиласини эса боқиши керак. Наманганда иш тополмаган новвой Баҳромбек ўтган йилнинг ноябрида бир танишининг тавсияси билан Қозоғистоннинг Туркистон шаҳрида ўз касби бўйича иш топади.\nСуҳбатдош қозоғистонлик бир тадбиркор аёл ўз одамлари ёрдамида уни турмуш ўртоғи билан бирга Черняевка постидан ўказиб қўйганини сўзлади:\n- Туркистонлик у аёл “Иш бераман, йўлга кетадиган ҳаражатларингни келиб, узасан”, дегани учун ишониб Туркистонга келдик. Одамлари бор экан бизни чегарадан гаплашиб ўзлари олиб ўтишди, чунки Қозоғистонга Ўзбекистондан ўтишга ҳали йўл очилмаган. Ҳақиқатан, чегарадаги одамларга кўз олдимда пул берди. Бу аёл биз келган хонадон эгасидан 200 минг танга (салкам 500 АҚШ долл.) пул олиб, бизни шу ерга ташлаб кетди. Келганимизга 4 ойдан ошди, лекин ҳали ҳам паспортимизни олганимиз йўқ. Биз шу вақт орасида 845 доллар қарзимизни узиб қўйдик. “Паспортимизни олиб беринг десак”, эрта-индин деб алдаб юришибди".\nБ.Саибоев: Беш ойдан бери қарзимизни тўлай олмаяпмиз!\n720p | 202,2MB\nНаманганлик новвойнинг айтишича, унинг ҳозирги турмуш ўртоғи ҳомиладор, ҳомиласи 7 ойлик бўлди. Шифокорларга учраган муҳожир аёлнинг қорнидаги бола ривожланишида салбий ўзгаришлар топилган.\n- Аёлим 7 ойлик ҳомиласи билан оғир ётибди. 12 март куни УЗИга тушиб келди. Болада озгина босим бор экан. Даволаниши учун қиммат дориларни ёзиб берди. Бола Ўзбекистонда даволаниши керак экан. Шунга консулликданми, бошқа жойданми ёрдам сўраб, Озодликка мурожаат қилдим.\nБ.Саибоев декабрдан бери олиб борган ҳисоб дафтари.\nМаълум бўлишича, Баҳромбек 2008 йилдан бери Қозоғистонда новвойлик қилиб келар экан. У доимо мамлакат миграция қонун-қоидаларига риоя қилиб келгани, ўз вақтида ҳужжатларини расмийлаштириб, тўловларни амалга ошириб келганини айтди.\nНаманганлик муҳожир бундан бирмунча вақт олдин маҳаллий милиция ёки ҳуқуқ-тартибот идорасига мурожаат қилмоқчи бўлганида унга босим ва зўравонлик бўлганини эслади:\n- Биз турган ҳудуд участкавойига мурожаат қиламиз деганимизда ва 24 феврал куни бу уйдан чиқиб, бирорта департаментгами, Ички ишлар ходимига йўлиқамиз деганимизда, бизни тазйиқлар билан қайтариб олиб келиб қўйишди. Бу уйни 6-та камераси бор. 6 ноябрдан бери биз шу ерда эканимизни ўша камералардан кўриш мумкин. Ҳозир чакка ўтаётган, совуқ хонада ётибмиз. Аёлим ҳозир бир дори олиб, ўраниб ётибди. Жиноятчимасмиз, Қозоғистонга келиб ишлаш жиноятмас. Биринчи марта шундай алданиб қолдик. Врачлар ўғил бола дейишди - шу болани Ўзбекистонда эсон-омон туғилишига ёрдам беришингизни сўрайман.\nБаҳромбек Саибоев 1999 йилда отаси ичкилик орқасидан оёғини синдириб олгани ва уни даволатиш учун ҳовлини сотишга мажбур бўлганини гапириб берди. Шу пайтдан бошлаб у мактабни битирмасдан, муҳожирликда пул топишга ўтади.\nСуҳбатдошнинг сўзларича, ижарада Тошкентда яшаб келган Баҳромбекнинг биринчи турмуш ўртоғи йўқчиликка бардош беролмасдан, икки қизини олиб, кетиб қолган.\nНаманганлик муҳожир йигит ноиложликдан ёрдам сўрашга мажбур эканини билдирди.\nНаманганлик муҳожир Туркистонда қул меҳнатига мажбурланмоқда\nШоҳида исмли туркистонлик тадбиркор аёл Баҳромбек Саибоев ва унинг хотинига тегишли паспортлар нима учун қайтариб берилмаётгани масаласида бундай жавоб берди:\n- Буларнинг паспорти Аян деган бир қозоқ йигитда, мендамас. Улар 845 доллар бермагунингча паспортларни бермайман, деяпти. Мен ҳужжатларини сўраб борганим учун уйимга одам жўнатиб, мени ҳам қўрқитишга киришди. У одам ўзи қамоқда ўтириб чиққан, маҳаллий авторитетлардан. Шунинг учун буларга қандай ёрдам беришни билмай қолдим, - дея ишонтиришга уринди Шоҳида.\nБироқ, Баҳромбек қарзини узиш учун барча тўловларни новвойхона эгаси бўлган бу аёлга бергани, аммо у вақтида Аянга етказмагани ҳам аниқланди.\nОзодлик Баҳромбек Саибоев ва унинг рафиқаси билан боғлиқ вазият юзасидан Ўзбекистоннинг Олмаотадаги консуллиги билан боғланишга бир неча бор уринди. Бироқ қўнғироқларга ҳеч ким жавоб бермади.\nҚозоғистон Ички ишлар вазири Ерлан Турғумбаев берган маълумотга кўра, пандемия бошланмасдан олдин Қозоғистонга 2,5 миллион Ўзбекистон граждани кириб келган. Вазир ўзбекистонликларнинг 1 миллион нафари меҳнат муҳожири сифатида қайдга тургани, яна 500 минги - вақтинча ишлашга келгани, қолганлари турли бошқа юмушлар билан келганини билдирган эди.\nЎзбекистон ва Қозоғистон республикалари ўртасидаги қатновларнинг барча турлари 2020 йилнинг 16 мартидан тўхтатилган.\nҚозоғистон: Олмаотада байрам ва ҳордиқ кунлари карантин чоралари кучайтирилади\nЎзбекистон ҳукумати бир кунда 490 ўзбекистонликни Қозоғистонга мардикорликка жўнатди


Кун мавзулари, 10 август 2015\nСуриядаги ўзбек жангариси: Бағдодийга қарши жанг қилишга фатво олдик!\nСуриядаги "Имом Бухорий" катибаси аъзосиман, деб иддао қилган ўзбек жангариси гуруҳнинг Толиблар янги раҳбари Ахтар Мансурга байъат берганини айтмоқда. Бу жангари "ботил ақида"да бўлган "Исломий давлат"га қарши жанг қилиш ҳақида катибага фатво берилганини даъво қилди. Покистон ва Афғонистонда бўлган ЎИҲ эса ўтган ҳафта "Исломий давлат"га қўшилганини билдирган.\nУрганч "Ёшлар кўли"даги концертда кўприк синди, ўнлаб одам қурбон бўлди\nУрганч марказидаги “Ёшлар кўли” дам олиш масканида концертга йиғилган юзлаб томошабин турган кўприкнинг панжараси синиб кетди ва ўнлаб одам сувга чўкиб ўлди. 8 август шом пайтида юз берган ҳодисада қурбонлар борлигини тасдиқлаган Фавқулодда вазиятлар вазирлиги сабабларни Президент буйруғи билан тузилган ҳукумат комиссияси ўрганаётганини билдирди.\nОзодлик сўнгги ҳафтада ёритган жинсий тажовузга оид воқеаларда аёлларга нисбатан уят сўзларни қўллаш, қучоқлаш, кўкрагига чанг солиш, номусига тегиш каби тажовузнинг кўлами кенг экани кўринди. Бу муаммо ечимини 10 август соат 19:05да OzodlikOnlineда биргаликда излаймиз, мулоқотга қўшилинг!


Маркетингда коммуникацион сиёсат. Режа\nНазвание Маркетингда коммуникацион сиёсат. Режа\nМаркетингда коммуникацион сиёсат.\nСамарали коммуникацияни ишлаб чикиш боскичлари.\nАхборот таркатиш воситаларини танлаш. Реклама.\nМавзуга оид таянч иборалар: Коммуникация; Реклама; Сотишни рагбатлантириш; Ташвикот; Шахсий (хусусий) сотиш; Кодлаш; Тескари алока; Коммуникатор; Максадли аудитория; Мотивлар; Шахсий коммуникация каналлари; Шахссиз (бевосита) коммуникация каналлари; Реклама услуби; Мурожаат оханги.\n^ Укитувчининг максади: Талабаларга коммуникация мохиятини\nИдентив укув максади: 1. Коммуникация мохиятини тушунтира олади.\n2. Коммуникациянинг ташкил этувчи элемент\nларини фарклай олади.\n3. Маркетинг коммуникациявий мажмуини аниклайди.\nЗамонавий маркетинг яхши товарни яратиш, унга маъкул нарх белгилаш ва унинг максадли истеъмолчиларга етиб боришини таъминлашга нисбатан бир мунча куп нарсани талаб этади. Фирмалар уз буюртмачилари билан коммуникацияни хам амалга оширишлари зарур. Бу холатда, коммуникация мазмуни хар кандай мутлок тасодифий холатлардан холи булиши лозим.\nКоммуникациянинг амалда булишини таъминлаш максадида, фирмалар самарали эълонлар яратиш учун реклама агентларини, рагбатлантирувчи дастурларни ишлаб чикиш учун сотишни рагбатлантириш буйича мутахассисларни ва ташкилот киёфасини шакллантириш учун ижтимоий фикрни урганиш буйича мутахассисларни ёллайдилар.\nФирмалар уз ходимларини доимо муомалали ва хабардор булиб боришга ургатиб борадилар. Купчилик фирмалар учун коммуникация билан шугулланиш ёхуд шугулланмаслик мухим эмас, айнан ушбу сохада канча ва кай тарзда маблаг сарфлаш масаласи мухимдир.\nЗамонавий фирма маркетинг коммуникацияларининг мураккаб тизимини бошкариб боради. Айни пайтда, унинг узи уз воситачилари,\nистеъмолчилари ва турли хил алокада булувчи аудиториялар билан коммуникацион алокалар урнатишади.\nИстеъмолчилар бир-бирлари ёки бошка жамоавий аудиториялар билан миш-мишлар куринишида огзаки коммуникация билан шугулланадилар.\nКомуникация – бу тор маънода, маълум гурухлар уртасида бевосита ёки билвосита ахборот алмашишдир. Бир пайтнинг узида хар бир гурух колган гурухлар билан тескари коммуникацион алокаларда булиб боради.\nУзаро алокада булувчи аудиториялар\nЧизма: Маркетинг коммуникациялари тизимида ахборот алмашиш ва тескари алока.\nМаркетинг коммуникациялари мажмуи таъсир этишнинг турт асосий воситаларидан иборат.\nРеклама – гоя, товар ёки хазматларни маълум бир хак эвазига машхур хомий номидан илгари суриш.\nСотишни рагбатлантириш – товар ёки хизматларни сотиш ёки сотиб олишни рагбатлантиришга доир киска муддатли таъсирчан чора-тадбирлар.\n- Таргибот (ташвикот) – омавий ахборот воситалари оркали\nмухим тижорий маълумотларни таркатиш.\nШахсий сотиш – сотишни якунлаш максадида бир ёки бир неча салохиятли харидорлар билан сухбат чогида товарни огзаки таништириш.\nХар бир категория учун узига хос коммуникация услублари мавжуддир.\n1. Коммуникация мохиятини тушунтириб беринг.\n2. Маркетинг коммуникация мажмуини хар бир ташкил этувчисига таъриф беринг.\n3. Маркетинг коммуникациялари мажмуи :\nГ) 6 та таъсир курсатиш воситалардан иборат.\n4. Коммуникациянинг барча элементларини айтиб беринг.\n5. Кодлаш жараёнини тушунтиринг.\n6. Жавоб реакция нимада акс этади.\n7. Бутун коммуникация жараёнини шархлаб беринг.\n^ САМАРАЛИ КОММУНИКАЦИЯНИ ИШЛАБ ЧИКИШ\nУкитувчининг максади: Талабаларни самарали коммуникацияни\nишлаб чикиш боскичлари билан таништириш.\n^ Идентив укув максади: 1. Коммуникацияни ишлаб чикиш боскич\n2. Коммуникатор вазифаларини очиб бера олади.\nБозорда фаолият юритувчи, коммуникация кандай харакат иши тугрисида етарлича тасаввурга эга булиши лозим.Ушбу жараён уз ичига туккиз ташкил этувчи элементни камраб олади :\nЖунатувчи – иккинчи бир бошка томонга мурожаат жунатувчи томон.\nКодлаш – фикрларни рамзий шакларда ифодалаш жараёни\nМурожаат – жунатувчи томонидан узатилувчи рамзлар туплами\nАхборотни таркатиш воситалари – мурожаат жунатувчидан кабул килиб олувчига узатилувчи коммуникация каналлари\nШифрларни очиш – кабул килиб олувчи жунатувчи томонидан берилган рамзларга маъно бериш жараёни.\nКабул килиб олувчи – бошка томондан берилган мурожаатни олувчи, томон.\nЖавоб реакцияси – мурожаат боглик холда вужудга келувчи, кабул килиб олувчининг муносабатлари туплами.\nТескари алока – кабул килиб олувчи жунатувчининг эътиборига хавола этувчи жавоб реакциясининг бир кисми.\nСалбий таъсирлар – коммуникация жараёнида кузда тутилмаган халакит берувчи омиллар ёки хатоликларнинг вужудга келиши натижасида кабул килиб олувчига жунатувчи томонининг мурожаатидан фарк килувчи мурожаат келиб тушади.\nАхборотни таркатиш воситалари\nЖунатувчи Марка А\nУшбу модел самарали коммуникациянинг асосий элементларини ажратиб олишга имкон беради. Жунатувчилар кандай аудиторияга эга булмокчи эканлигини ва кандай реакцияси ишни истаётганликларини билишлари лозим. Жунатувчилар мурожаатларни максадли аудиторияга етиб боришини таъмин эта оладиган ахборотларни таркатишнинг самарали воситаларидан фойдаланган холда узатишлари лозим.\nЖунатувчилар уз мурожаатларига максадли аудиториянинг жавоб реакциялари хакида тасаввур хосил килиш учун, тескари алока каналларини яратишлари лозим.\nМаркетинг сохасида коммуникатор (ахборотлар алмашишни ташкил этувчи) :\nуз максадли аудиториясини танлаб олиши;\nкутилаётган жавоб реакциясини аниклаш;\nмурожаатни танлаб олиши;\nахборотларни таркатиш воситаларини танлай билиши;\nтескари алока каналлари буйича тушувчи ахборотларни туплаши лозим.\nМаркетинг сохасида комуникатор, уз максадли аудиторияси хакида ута аник тасаввурга эга булган холда, ишга киришиши лозим. Аудитория алохида шахслар, маълум шахслар гурухлари ёки кенг оммадан иборат булиши мумкин. Максадли аудитория коммуникаторнинг карорлар кабул килиш жараёнида хал килувчи таъсир курсатади.\nМаксадли аудиторияни аниклаштирган холда, маркетинг сохасидаги коммуникатор айнан кандай жавоб реакциясини мулжалланаётганлигини аниклаштириб олиши лозим. Одатда, ижобий жавоб реакцияси харидни амалга ошириш билан изланади. Бирок харид килиш жараёни – у хакда карор кабул килишнинг узок муддатли жараёни натижасидир. Маркетинг сохасида коммуникатор, айни пайтда унинг максадли аудиторияси кандай холатда эканлигини, уни кандай холатга келтириш лозимлигини билиши лозим.\nМаксадли аудитория харидга тайёргарликнинг куйидаги холатларидан бирида булиши мумкин : хабардорлик, илиш, кулай жойлашганлик, иштиёк, ишончли (амин булиш), харидни амалга ошириш.\nКоммуникатор, кутилаётган жавоб реакциясини аниклаган холда, самарали мурожаатни ишлаб чикишга киришади.\nМурожаатни яратиш куйидаги уч муаммони хал этишни кузда тутади : нимани айтиш лозим (мурожаат мазмуни), буни мантикан кандай айтиш лозим (мурожаат тузилмаси) ва рамзлар куринишида мазмунни кандай ифодалаш лозим (мурожаат шакли).\nКоммуникатор маъкул мотивларни танлай билиши лозим. Мотивларнинг уч типи мавжуд :\nРационал мотивлар. Ушбу мотивлар ёрдамида товар ваъда килинган унумларни таъмин этиши курсатиб берилади.\nХиссий мотивлар ёрдамида харидни амалга оширишни асослаш учун салбий ва ижобий хиссиётларни шакллантиришга интилинади.\nАхлокий мотивлар аудиторияни адолатли ва тартибли булишга чакиради.\nМурожаат самарадорлиги бевосита унинг тузилмасига богликдир.\n1. Маркетинг сохасида коммуникаторнинг вазифаларини айтиб беринг.\n2. Куйидагиларни текширинг ва нотугри жавобни белгиланг. Максадли аудитория харидорнинг харидга тайёргарлик холатларидан бирида булиши мумкин:\n3. Мотивларнинг барча типларини айтиб беринг ва уларни шархланг.\n4. Шахсий коммуникация мохиятини очиб беринг.\n5. Шахссиз коммуникация каналлари, - бу _______________\n6.Коммуникацияларнинг иккала каналини таккосланг ва уларнинг хусусиятларини ажратиб курсатишга харакат килинг.\n^ АХБОРОТЛАРНИ ТАРКАТИШ ВОСИТАЛАРИНИ ТАНЛАШ.\nУкитувчининг максади: Талабаларни ахборот таркатиш воситалари билан таништириш.\nИдентив укув максади: 1. Ахборотларни таркатиш воситаларини\n2. Реклама турларини аниклаштира олади.\n3. Рекламани ишлаб чикиш жараёнини очиб бера олади.\nКоммуникатор олдида мавжуд коммуникация каналларини танлаш вазифаси туради. Яхлит холда коммуникация каналлари икки куринишда булади: шахсий коммуникация каналлари ва шахсиз коммуникация каналлари.\nШахсий коммуникация каналларида бевосита бир бири билан муомалада булувчи икки ёки ундан ортик шахслар иштирок этишади. Шахсий коммуникация каналлари иштирокчилар учун шахсий мурожаат килиш ва тескари алокалар урнатиш имконини бериши билан самаралидир.\nШахсий коммуникация каналларини кушимча тарзда ташвикот-таргибот, эксперт бахолаш ва ижтимоий маиший каналларга булиш мумкин.\nТашвикот таргибот каналида максадли бозорда харидорлар билан алокада булувчи фирманинг савдо персонали ходимлари иштирок этадилар.\nЭксперт бахолаш каналини зарурий билим ва куникмаларга эга булган мустакил шахслар ташкил этадилар.\nИжтимоий-маиший каналнинг бош харакатлантирувчи шахслари булиб, максадли харидорлар билан сухбатда булувчи кушнилар, уртоклар, оила аъзолари ва хамкасблар хисобланишади.Бу канал сифатида маълум булиб, купчилик товар сохаларида бир мунча фаолрок хисобланади.\nКиймати юкори булган ва юкори таваккалчиликка эга булган товар категориялари буйича харидларни амалга оширишда шахсий таъсир катта ахамият касб этади.Автомобил ва йирик маиший электр асбобларини сотиб олувчилар оммавий ахборот воситалари манбаларига мурожаат килиш билан чекланиб колмасдан, балки шу сохани билувчи шахсларнинг фикрларини билишга хам интиладилар.Биринчи навбатда, купчиликнинг назарига тушадиган товарларга нисбатан, шахсий таъсир мухим урин тутади.\nШахссиз коммуникация каналлари – бу шахсий контракт (узаро алока) ва тескари алока мавжуд булмаган шароитида мурожаатни узатувчи (йулловчи) ахборотларни таркатиш воситасидир.\nУларга оммавий ва танлаб таъсир курсатиш воситалари, хусусий мухит, вокеавий тавсифдаги тадбирлар мансубдир.\nЧизма: Кайта алока анализи.\nОммавий ва танлаб таъсир курсатиш воситалари уз ичига нашрли реклама воситаларини (газеталар, журналлар, тугридан-тугри жунатилувчи почта рекламаси), электрон реклама воситаларини (радио, телевидение, компьютер) ва иллюстратив-тасвирий реклама воситаларини (плакатлар, осма тасвирларга ва эълонлар) камраб олади. Оммавий ахборот воситалари катта табакалаштирилмаган аудиторияларга мулжалланган булса, танлаб таъсир курсатиш воситалари эса – ихтисослаштирилган аудиторияларга мулжаллангандир.\nХусусий (узига хос мухит) – харидорни товарни сотиб олиш ёки ундан фойдаланишга ундаш максадида махсус яратилувчи мухитдир.\nВокеавий тавсифдаги чора-тадбирлар – бу максадли аудитория истеъмолчиларга бирор бир аник мурожаатни етказишга мулжалланган тадбирлардир. Аудиторияда у ёки бу даромадни коммуникацион самара хосил килиш максадида ижтимоий фикрни шакллантириш буйича булимлар матбуот конференциялари, тантанали очилиш маросимлари уюштириладилар.\nШахсий коммуникация бир мунча самаралирок хисоблансада, оммавий ахборот воситалари шахсий комммуникацияни рагбатлантирувчи мухим омил булиб хисобланади.\nРеклама – маълум хак эвазига гоя, товар ёки хизматларни маълум (машхур) хомий номидан илгари суриш ва шахссиз такдим этиш шаклидир.\nРеклама АКШ индустрияси энг катта тармокларидан биридир. Америка фирмалари уз махсулотларини реклама килишга млрд. долларлаб маблаг сарфлашади. Реклама истеъмолчига каратилган ва уларнинг истеъмол бозоридаги хатти-харакатлари хакида бир карорга келишларига таъсир килишга даъват этилганлиги сабабли реклама такдим киладиган хизматлар билан ва унинг ташкил этилиши билан танишиш фойдали булади.\nРекламанинг афзалликлари. Реклама истеъмолчилар ва иктисодчилар манфаатларига хизмат килади, чунки :\nУ истеъмолчиларни товар бозоридаги нархлар, сунгги янгиликлардан хабардор килади.\nРеклама купинча нархлар пасайишига олиб келади. Реклама оммавий бозорни вужудга келтириб, махсулот таннархини пасайтириш имконини беради, бу эса ишлаб чикарувчиларга харажатларни камайтиришда кумаклашади. Бу тежамдан истеъмолчи фойдаланади.\nРеклама ракобатни рагбатлантиради, бундан истеъмолчилар ва бутун жамият ютади. Бир фирма рекламаси тармокдаги бошка барча корхоналар камида сифатнинг шу даражасига интиладилар.\nРекламадан тушадиган даромад журналлар ва газеталар харажатларнинг катта кисмини, тижорат радиоси ва ТВнинг бутун кийматини коплайди.\nРеклама истеъмол талабини рагбатлантириб, умуман иктисодиётга фойда келтиради.\nРекламанинг жамиятга кетирадиган зарари. Куп кишилар реклама жамиятига факат фойда келтиради, деган фикрда эмаслар; унинг камчиликларидан куйидагиларни курсатиб утиш мумкин :\nРеклама купинча нотугри ахборот бериб, харидорларни чалкаштиради.\nРеклама катта молиявий харажатларни талаб килади, бу эса товарлар нархини оширади.\nИстеъмолчиларда уларга унча зарур булмаган товарларга пул сарфлаш майлини келтириб чикаради.\nОммавий ахборот воситалари реклама берувчиларга карам булиб колади, бу эса уларнинг эркинлигини чеклайди.\nРеклама стратегияси. Реклама стратегиясининг кенг таркалган турлари куйидагилардир: чакириклар (аъватлар), акл-идрокка мурожаат ва хис-туйгуга мурожаат.\nДаъватлар. Реклама купинча маъноси кам ёки тамомила беъмано дабдабали гаплардан фойдаланади.\n«Агар сиз бирор босма махсулот чикармокчи булсангиз, Чарли Принтерга мурожаат килинг. Чарли-матбаачилар сардори!» Бу гап хеч кимни алдай олмайди, Чарли хеч кандай сардор эмас. Лекин бундай даъватлар хадеб такрорланаверса, харидорларга таъсир килмай колмайди, деган мулжалга асосланади.\nХаридор акл-идрокига мурожаат. Истеъмолчини муайян махсулотни сотиб олишга ишонтириш учун реклама истеъмолчининг акл-идрокига мурожаат килади.\n«Бизнинг печенье таркибида бошка фирмаларникига караганда калорияли 25% кам!» Бу-истеъмолчи акл-идрокига мурожаат намунасидир. Соглом овкат, огрик колдирувчи ва бошка кенг таркалган дори-дармонлар рекламасида купинча ана шу усулдан фойдаланилади.\nХис-туйгуга мурожаат. Реклама истъемол-чи рухиятига таъсир утказишга асосланган. Бу бир неча хил усул билан килиниши мумкин :\nКасамли тасдик. Спорт товарлари ёки упа-эликни реклама килувчи кино, рок ва спорт юлдузларидан фойдаланиш ана шу тоифага киради.\nКуп каторидан колишмасликка даъват. Реклама аксарият фукаролар айни шу махсулотдан фойдаланилаётганига ишонтиради, ва инсон катордан колса, узини камситилгандек хис килади. Ичимликлар ва автомобиллар рекламасида шу усулдан фойдаланилади.\nОдамбахшлик. Рекламанинг бу тоифаси факат шу ашёлар ёрдамидагини хаётда ютукка эришиш ва севикли одамни топиш мумкин деган фикрни сингдиради. Бахтиёр ошик-мошикларнинг тиш пастасини реклама килиши бунинг яккол мисолидир.\nСиз истеъмолчи сифатида хар куни эътиборингизни жалб килиш иштиёкида булган Америка ва чет эл компанияларининг рекламага зур бераётганликларига дуч келасиз. Телевидение, радио ва газеталардаги реклама – товарлар жилвасини калбингизга сингдириш йулларининг айримлари, холос. Сиз бошка усулларни уйлаб топаоласизми? Куп холларда бу – маркетинг мутахассисларининг жихатлари хис-туйгуларидан ажрата билиш ва шу асосида мазкур махсулотни сотиб олиш-олмасликни хал этиш керак.\nРекламадан фойдаланиш усул ва шакллари шунчалик серкирраки, унинг хусусий сифат жихатлари тугрисида ягона хулосага келиш кийин.\nБирок, имкон кадар унинг куйидаги жихатларини ажратиб курсатиш мумкин :\nИжтимоий тавсиф. Реклама коммуникацияларнинг ижтимоий шаклидир. Унинг ижтимоий табиати, товар конуний ва умум эътироф этилган такозо этади. Товарни харид килиш жараёнида харидор ижтимоий фикр мотиви асосида харакат килади ва бу холатда ижтимоий фикрга дуч келади.\nМоддийлаштиришга лаёкатлилик. Реклама – бу сотувчига бир неча маротаба уз мурожаатини такрорлаш имконини берувчи тасаввур хосил килиш воситасидир.\nБир вактнинг узида у харидорга бир неча ракобатчиларнинг мурожаатларини узаро таккослаш имкониятини беради. Сотувчи томонидан амалга оширилувчи кенг куламли реклама унинг кулами, оммавийлиги тугрисида узига хос ижобий тарзда гувохлик беради.\nШиддатлилик (тезкорлик). Шрифт (ёзув), овоз ва рангдан дид билан фойдаланиш туфайли реклама фирма ва унинг товарларини самарали такдим этиш имконини беради.\nШахсиятсизлик. Реклама фирма сотувчиси билан муносабат каби шахсиятли булиши мумкин эмас. Реклама факатгина монологга мойилдир.\nБир томондан, рекламадан товарнинг узок муддатли катъий киёфасини яратиш учун хам фойдаланиш мумкин.\nРеклама – географик жихатдан турли худудлардаги куплаб харидорларни битта реклама контактига унчалик катта булмаган харажатлар хисобига самарали тарзда камраб олиш усулидир.\nРеклама дастурини ишлаб чикиш жараёнида биринчи кадам булиб, реклама вазифаларининг куйилиши хисобланади.\nБу вазифалар максадли бозорни танлаш, маркетингда кулай урин танлаш ва маркетинг мажмуи хакида илгари кабул килинган карорлардан келиб чикиши мумкин.\nРеклама олдига коммуникация ва сотиш сохасида хал этилиши лозим булган куплаб аник вазифаларни куйишимиз мумкин.\nУларни рекламанинг хабардор этишга, тасаввур хосил килишга, эслатишга мулжалланганлигидан келиб чикиб таснифлаш мумкин.\nАхборот тавсифидаги реклама качон товарни бозорга олиб киришда, бирламчи талабни вужудга келтириш вазифасини хал этиш боскичида устун мавкега эга булади.\nМоддийлаштириш (тасаввур хосил килиш) рекламаси усиш боскичида, фирма олдида танланма талабни шаклантириш вазифаси турган шароитда алохида ахамият касб этади. Купинча бу турдаги рекламалар таккосланма реклама категориясига айланиб боради. Бу холда товар бошка худди шу турдаги товарлар билан солиштирилади ва унинг бошка товарлардан устунлиги курсатиб берилади.\nЭслатма тавсифидаги реклама товарнинг пишиб етилганлик боскичида товар хакида истеъмолчига эслатиб утиш учун фавкулодда мухимдир.\nБу уринда баъзан мустахкамловчи рекламадан истеъмолчилар тугри карор кабул килганликларини исботлаш учун хам фойдаланилади.\nФирма, уз рекламаси вазифаларини аниклаштириб, хар бир алохида товар учун реклама бюджетини ишлаб чикишга киришиши мумкин.\nРахбарият реклама вазифалари ва реклама бюджетини аниклаштириб бориб, рекламага умумий ижодий ёндашув, унинг ижодий стратегиясини ишлаб чикиши лозим.\nИжодий ходимлар мурожаатнинг услуби, оханги, сузларини излаб топишлари лозим.\nУслубий ёндашувда хар кандай мурожат турли хил вариантларда ижро этилиши лозим.\nТабиий холатдан нусха олиш. Оддий холатларда товардан фойдаланувчи бир ёки бир неча персонажларни такдим этиш.\nТурмуш тарзига ургу бериш. Маълум турмуш тарзида товар кай тарзда фойдаланишига ургу берилади.\nХаёлий холатни яратиш. Товар атрофида ёки ундан фойдаланиш жараёнида хаёлот дунёси яратилади.\nКайфият ёки киёфа яратиш. Товар атрофида чирой (гузаллик), нозиклик каби кайфият ёки киёфа яратилади.\nМюзикл товар хакида кутилаётган бир ёки бир неча шахсларни ёки чизилган персоналларни курсатиш.\nРамзий персонажлар (тасвирлар) дан фойдаланиш, товарни олкишловчи персонажларни яратиш.\nТехник ва касб тажрибасига ургу бериш. Фирманинг ушбу товарни ишлаб чикаришдаги тажрибасини намойиш этиш.\nИлмий тавсифдаги маълумотлардан фойдаланиш. Товарнинг юкори самарадорликка эга эканлигини курсатувчи илмий маълумотлар киритилади.\nТовар фойдасига хизмат килувчи маълумотлардан фойдаланиш.\nАйни пайтда, коммуникатор уз рекламаси учун мос келувчи охангни хам танлаши лозим. Эълон оханги – товарнинг юкори анъанавий сифатга эга эканлиги хакидаги кайнок хиссиётларга йугрилган янгиликларни хабар килишдир.\nРекламадан ташкари махсулотни сотишни рагбатлантирувчи :\nшахсий сотиш – сотишни тугаллаш максадида, бир ёки бир неча салохиятли харидорлар билан сухбат жараёнида товарни огзаки таништириш.\nТаргибот – оммавий ахборот воситалари ёки сахна оркали товарга талабни рагбатлантириш максадида товар хакидаги мухим тижорат ахборотларини бевосита таркатиш.\nКенг истеъмол товарлари ишлаб чикарувчи фирмалар коидага кура, маблаглар асосан рекламага ва факат кейингина – сотишни рагбатлантиришга, шахсий сотувчи ташкил килишга ва энг охирги уринда пропогандага сарфлайдилар. Саноат ахамиятидаги товарлар ишлаб чикарувчи фирмалар маблагларнинг асосий кисмини шахсий сотувни ташкил этишга ва шундан сунг маблагларнинг колган кисми сотиш, реклама ва ташвикотни рагбатлантиришга ажратилади.\nРагбатлантириш воситаларини эффективлиги истеъмол бозорларида ва саноат ахамиятидаги товарлар бозорида турличадир. Бу фарклар расмда курсатилган.\n^ Кенг истеъ\nЯхлит тархда шахсий сотиш киммат ва юкори хавф-хатарга эга. Товарлар билан савдо килишда бир мунча фаол тарзда кулланилади. Саноат ахамиятидаги товарларни таргиб килишда коммивояжорлар етакчи урин тутишсада, реклама хам сезиларли мавкега эгадир. Реклама харидорда ишонч хосил килиши, товарга конунийлик тушни бериши ва салохитяли харидорларга кимматли курсатмалар бериши мумкин.\nСотишни рагбатлантиришда икки стратегия кулланилади :\nтоварни илгари суриш стратегияси -товарни товар харакати каналлари буйича илгари суриш учун савдо сохасини рагбатлантириш ва савдо персоналидан фойдаланишни кузда тутади.\nИшлаб чикарувчи уз товарни улгуржи сотувчига улгуржи сотувчи эса\nчакана сотувчиларга, чакана сотувчилар эса уз навбатида бу\nтоварларни харидорлар томон суришади.\nИстеъмолчини товарга жалб килиш стратегияси рекламага катта сарф харажатларни, истеъмолчилар томонидан талабни шакллантириш максадида истеъмолчиларни рагбатлантиришни кузда тутади. Бундай ёндашувнинг муваффакиятли чикиши натижасида истеъмолчилар товарларни чакана сотувчилардан чакана сотувчилар эса улгуржи сотувчилардан, улгуржи сотувчилар эса ишлаб чикарувчилардан талаб кила бошлайдилар.\nФирмалар илгари суриш ёки жалб килиш стратегиясига нистабан турлича фикрга эгадирлар.\nЧизма:Илгари суриш ва жалб килиш стратегияларини солиштириш.\nРагбатлантириш фирма маркетинги мажмуи таркибига кирувчи турт асосий элементдан бири булиб колмокда.\nРагбатлантиришнинг асосий воситалари – реклама, сотишни рагбатлантириш, ташвикот ва шахсий сотиш, айни пайтда турлича ва бир бирини тулдирувчи функцияларга эгадир ва уларни самарали мувофиклаштириш учун фирманинг коммуникацион максадларини ута синчковлик билан аниклаштириш талаб этилади.\n1. Реклама дастурини ишлаб чикиш жараёнини сузлаб беринг.\n2. Рекламаларни уларнинг функциялари буйича таснифланг.\n3. Эслатма реклама . . . . . . . . . мухимдир.\nА) усиш боскичида\nБ) етуклик боскичида\nВ) тушкунлик боскичида\nГ) бозорга кириш боскичида\n4. Услубий муносабатларда реклама вариантларини шархлаб беринг.\n5. Эълон оханги _____________\nКенг истеъмол товарларидан бири учун реклама мурожаатини ишлаб чикинг.\nАхборотларни таркатиш ва рагбатлантириш воситаларига тавсиф беринг ва уларнинг фаркловчи асосий жихатларини ва ахамиятини ажратиб курсатинг.\n1. Ф.Котлер. "Основы маркетинга" М-"Прогресс"-1991\n2. Дж.Р.Эванс, Б.Берман. "Маркетинг" /пер.с.анг./ М-Экон-ка-1990\n3. А.Солиев, А.Усмонов "Маркетинг Т-"Укитувчи"-1997\n4. Ноздрева Р.Б, Цыгичко Л.И. "МАРКЕТИНГ: Как побеждать на рынке"\n5. Хруцкий В.Е. "Современный маркетинг" М-Фин. и стат.-1990\n6. П.Носиров, Ш.Абдуллаева "Маркетинг-бозор иктисодиёти асоси"\n1. /Мафкура ва сиёсат.doc


Бугунги кунда мамлакатимиз оммавий ахборот воситалари, хусусан, телевидение, радио ва интернет нашрларида жамият ҳаётининг барча жабҳасини ривожлантириш бўйича Ҳаракат стратегиясининг асосий йўналишлари бош мавзуга айланган. Чунончи, пойтахтимизда Ўзбекистон Электрон оммавий ахборот воситалари миллий ассоциацияси, Олий Мажлис палаталари, бошқа ҳамкор ташкилотлар билан биргаликда Ҳаракат стратегиясининг устувор йўналишлари тақдимоти ҳамда жамоатчилик муҳокамаси юзасидан медиа-ҳафталик ўтказилди.\nМедиа-ҳафталикнинг сўнгги — бешинчи кунида Ҳаракат стратегияси муҳокамаси бўйича халқаро давра суҳбати ташкил қилинди. Унда дипломатик корпус ва халқаро ташкилотлар вакиллари, хорижий инвесторлар ҳамда тадбиркорлар қатнашди.\nТадбирда қайд этилганидек, Ҳаракат стратегияси лойиҳасининг пухта-пишиқ ишлаб чиқилишида жамоатчилик муҳокамаси, фуқароларнинг таклиф ва мулоҳазаларини ўрганиш билан бир қаторда, хорижий мамлакатларнинг ижтимоий-сиёсий, социал-иқтисодий ривожланиш соҳасидаги илғор тажрибасини ўрганиш, халқаро ҳамда хорижий мамлакатлар давлат ва нодавлат ташкилотлари фикрини таҳлил қилиш ҳам муҳим аҳамиятга эга.\nБундай ёндашув бугунги кун талабига жавоб берадиган янада самарали ечимларни ишлаб чиқиш имконини яратади.\nАмалий мулоқот шаклида уюштирилган давра суҳбатида 2017 — 2021 йилларда Ўзбекистон Республикасини ривожлантиришнинг бешта устувор йўналиши асосий қоидалари тақдим этилди. Таъкидланганидек, миллий давлатчилигимиз пойдевори ва суверенитети мустаҳкамланиб, чегараларимиз дахлсизлиги таъминланди, жамиятимизда тинчлик ҳамда осойишталик, миллатлараро тотувлик ва диний бағрикенглик муҳитини кучайтириш, қонун устуворлиги, инсон ҳуқуқ ҳамда эркинликлари ва манфаатларини рўёбга чиқариш бўйича салмоқли ишлар амалга оширилди. Мамлакат иқтисодиёти тубдан ислоҳ қилинди, ижтимоий, давлат ҳамда жамият қурилиши соҳаларида кенг кўламли янгиланишлар рўёбга чиқарилди. Бугун юртимизнинг турли жабҳаларда қўлга киритаётган ютуқ ва марралари халқаро ҳамжамиятнинг эътирофига сазовор бўлаётгани ҳам бежиз эмас.\nАйни вақтда мамлакатимиз босиб ўтган тараққиёт йўлининг чуқур таҳлили бугунги кунда жаҳон бозорида конъюнктура ўзгариб, давлатимизни янада барқарор ҳамда жадал суръатлар билан ривожлантириш учун мутлақо янгича стратегик ёндашув ва тамойилларни ишлаб чиқиш ҳамда амалга оширишни тақозо этаётир.\nҲаракат стратегияси, аввало, давлат ва жамият қурилиши тизимини такомиллаштириш, қонун устуворлигини таъминлаш ҳамда суд-ҳуқуқ тизимини янада ислоҳ қилиш, иқтисодиётни ривожлантириш ва либераллаштириш, ижтимоий соҳани мустаҳкамлаш, хавфсизлик, диний бағрикенглик ҳамда миллатлараро тотувликни таъминлаш ва чуқур ўйланган, ўзаро манфаатли ҳамда амалий ташқи сиёсат олиб боришга қаратилган.\nТадбирда модераторлар Ҳаракат стратегиясининг ҳар бир устувор йўналиши бўйича дастуриламал вазифаларнинг мазмун-моҳиятига батафсил тўхталиб, уни такомиллаштириш бўйича олиб борилаётган ишлар ҳақида сўзлаб беришди. Ҳар бир йўналиш бўйича медиа-ҳафталик доирасида амалга оширилган ишларга оид видеолавҳалар намойиш этилди. Ушбу жамоатчилик муҳокамаси давомида аҳоли кенг қатлами, журналистлар, мутахассислар долзарб масалаларни кўтаришди, танқидий, конструктив таклиф ва фикрлар берилди.\nДавра суҳбатида мамлакатимизда фаолият юритаётган дипломатик корпус, халқаро ташкилотлар вакиллари, аккредитациядан ўтган журналистлар ўз фикр-мулоҳазалари билан ўртоқлашдилар. Улар Ўзбекистонда амалга оширилаётган ташаббусларни қўллаб-қувватлашларини билдиришиб, Ҳаракат стратегияси асосида ишлаб чиқилаётган лойиҳа ҳамда дастурлар ижросига кўмаклашишга тайёр эканликларини маълум қилишди.\nСтифан ПРИСНЕР, БМТ Тараққиёт дастурининг Ўзбекистондаги доимий вакили:\n— Ҳаракат стратегиясининг кенг жамоатчилик муҳокамаси мамлакатингизда эълон қилинган Халқ билан мулоқот ва инсон манфаатлари йилининг мақсадлари билан уйғундир. Бундай кенг кўламдаги ҳужжатнинг қисқа муддатларда пухта ишлаб чиқилгани диққатга сазовор. Бу борада жуда катта ҳажмда амалий иш бажарилган. Энг муҳими, Ҳаракат стратегияси инклюзив ҳамда барқарор ривожланишга йўналтирилган. Унинг асосий йўналишлари БМТ Барқарор ривожланиш мақсадларига мосдир. Хусусан, биринчи иккита устувор йўналиш самарали давлат бошқаруви, маъмурий ислоҳотларни ўтказиш, жамиятнинг янгиланишлар жараёнидаги иштирокига қаратилгани билан янада аҳамиятли саналади. Ўзбекистон Республикаси Президенти Халқ қабулхонаси ва унинг жойлардаги офислари ҳам давлат бошқарувини мустаҳкамлашга хизмат қилади. Бундай механизмлар ислоҳотларнинг локомотивидир.\nҲаракат стратегиясининг барча устувор йўналиши ўзаро боғланган, бири-бирини тўлдиради. Ижтимоий ҳимоя йўналишида аниқ қадамлар белгиланган. Бу иқтисодий ривожланиш, атроф-муҳитни муҳофаза этиш билан узвий боғлиқдир. Биз Барқарор тараққиёт мақсадлари ҳамда Ҳаракат стратегияси йўналишлари якдиллигидан ниҳоятда мамнунмиз. Халқингизга ушбу мақсадларни амалга оширишда муваффақият тилайман.\n— Ҳаракат стратегияси лойиҳасининг оммавий ахборот воситалари орқали кенг муҳокама қилинишига оид ташаббус, авваламбор, матбуот эркинлигини янада таъминлаш, халқ билан мулоқот ўрнатиш, демократик юксалишга қаратилган. Бинобарин, оммавий ахборот воситалари давлат ва жамият ўртасидаги кўприкдир.\nБиз учун давлатнинг таълим сифатини янада яхшилаш соҳасидаги ташаббуслари ҳам жуда муҳим. Чунки бу фаолиятимиз мақсадларига тўла мос келади. Биз Ҳаракат стратегиясида белгиланган вазифаларни амалга оширишда Халқ таълими вазирлиги билан фаол ҳамкорлик қилишга тайёрмиз.\nЭдуард СТИПРАЙС, элчи, Европа Иттифоқининг Ўзбекистондаги делегацияси раҳбари:\n— Ўзбекистон ривожланишнинг келгуси беш йили учун Ҳаракат стратегиясини қабул қилаётганини қўллаб-қувватлаймиз. Бу бизга узоқ истиқболда самарали фаолият олиб бориш учун ҳамкорлик муносабатларини янада ривожлантириш имконини беради. Шуни айтишим керакки, Ўзбекистон аниқ қарор қабул қилиш, уларни ўз вақтида ва тезкорлик билан бажаришга қодир давлат.\nАгар бугун дунё харитасига қарайдиган бўлсак, Ўзбекистоннинг иштирокисиз минтақани ривожлантиришнинг иложи йўқлигини англаб етамиз. Минтақа хавфсизлиги ҳамда барқарор ривожланишида Ўзбекистоннинг роли жуда муҳимдир. Юртингизнинг неча минг йиллик тарихидан ҳам маълумки, Ўзбекистон минтақанинг жадал равнақ топиши ва тинч ҳаёт кечиришида ҳал қилувчи ўрин тутиб келган. Шунинг учун ҳам биз Ўзбекистоннинг барқарор ҳамда муваффақиятли юксалишидан манфаатдормиз.\nЖон МакГРЕГОР, Европада хавфсизлик ва ҳамкорлик ташкилотининг Ўзбекистондаги лойиҳалари координатори:\n— Ўзбекистоннинг келгуси беш йил учун тараққиёт Стратегиясининг жамоатчилик муҳокамаси одамларнинг фикр-мулоҳазаларини олиш, шунингдек, жамиятни ўйлантираётган масалалар юзасидан фикр алмашиш имконини берди. Улар орасида минтақавий хавфсизлик, миллатлараро тотувликни таъминлаш, шу билан бирга, чуқур ўйланган, ўзаро манфаатли ҳамда амалий ташқи сиёсат олиб боришга оид масалалар борлиги диққатга сазовор. ЕХҲТ мазкур йўналишда ўз фаолиятини фақатгина мулоқот асосида олиб боради. Ишончим комилки, келажакда бундай мулоқотларнинг илгари сурилиши бағрикенглик ва миллатлараро тотувликни янада мустаҳкамлашга хизмат қилади.\nШуни алоҳида қайд этишни истардимки, медиа-ҳафталик оммавий ахборот воситаларида кенг ёритилди. Бу фуқароларга Ҳаракат стратегиясининг мазмун-моҳияти ҳақида кенгроқ тасаввурга эга бўлиш, унинг муҳокамасида иштирок этиш, пировардида Ўзбекистоннинг янада ривожланишига қаратилган ислоҳотларда дахлдорлик туйғуси билан фаол қатнашиш имкониятини яратиб берди.\nАйтиш керакки, Ҳаракат дастури лойиҳасида бошқа устувор йўналишлар билан бир қаторда, иккинчи йўналиш — қонун устуворлигини таъминлаш ҳамда суд-ҳуқуқ тизимини янада ислоҳ қилиш муҳим аҳамиятга эга. Чунки ҳар бир мамлакатда қонунийликни мустаҳкамлаш ва амалда таъминлаш давлат ҳамда жамият равнақининг муҳим омили ҳисобланади. Бу саъй-ҳаракатлар пировардида аҳоли фаровонлигини янада юксалтиришга қаратилгани билан алоҳида аҳамиятга эгадир.\nПамела СПРАТЛЕН, АҚШнинг Ўзбекистондаги Фавқулодда ва мухтор элчиси:\n— Бу тадбирлар Ҳаракат стратегияси лойиҳасининг устувор йўналишлари мазмун-моҳияти ҳақида Ўзбекистоннинг ваколатли расмий шахслари, шунингдек, экспертлардан батафсил маълумот ва изоҳлар олиш имконини берди. Биз юртингизнинг келажакда халқаро ҳамжамият билан ўзаро ҳамкорлигининг асосий йўналишлари ҳақида кўпроқ ахборот олдик. Ўзбекистоннинг халқаро ҳамжамиятга очиқлиги мамлакатингизга бўлган ишончнинг янада мустаҳкамланишига хизмат қилади.\nМьюша СЕВЕР, “Минтақавий мулоқот” халқаро ноҳукумат ташкилотининг Ўзбекистондаги минтақавий директори (Словения):\n— Яқин истиқбол учун Ҳаракат стратегиясини кенг муҳокама қилиш долзарб масала саналади. Бу, айниқса, ижтимоий-сиёсий, социал-иқтисодий ҳамда суд-ҳуқуқ соҳаларида туб ислоҳотларни амалга ошираётган мамлакатлар учун ҳам муҳим аҳамият касб этади. Бу борада давлат ва жамоатчилик ўртасидаги очиқ мулоқотни қўллаб-қувватлаш лозим. Чунки келажак тараққиёт йўналишларининг бундай кенг муҳокамалари жуда кўп масалаларга амалий ечим топишнинг асосий шартидир.\nБу жараёнда, жумладан, мавжуд муаммоларни аниқлаш, улар ҳақида давлатни хабардор қилишда фуқаролик жамияти институтлари муҳим роль ўйнайди. Фуқаролик институтлари, оммавий ахборот воситалари долзарб масалаларни ҳал этишда давлат органлари ҳамда жамиятни бирлаштирадиган кўприк ҳисобланади.\nПавол ИВАН, Словакия Республикасининг мамлакатимиздаги Фавқулодда ва мухтор элчиси:\n— Ҳозирги кунда Ўзбекистон жуда муҳим ижтимоий-сиёсий ислоҳотларни амалга оширмоқда. Мамлакатингизда Президент Шавкат Мирзиёев бошчилигида минтақадаги қўшни мамлакатлар билан алоқаларни янада ривожлантиришга алоҳида эътибор қаратилаяпти. Яқин қўшнилар, ҳамкорлар билан мунтазам мулоқотни кенгайтириб бориш жуда муҳимдир. Шу маънода, мен Ўзбекистон ташқи иқтисодий фаолиятда тўғри йўлни танлади, деб ҳисоблайман. Зеро, халқаро ҳамкорлик хориж инвестициясини жалб қилиш, пировардида илғор технологияларни ҳаётга татбиқ этишнинг асосий омили ҳисобланади.\nМазкур рукндаги бошқа мақолалар: « Депутатлар Ҳаракат стратегияси лойиҳасини муҳокама қилмоқда\tХалқ билан мулоқот инсон манфаатларини таъминлашнинг энг қулай ва самарали усулидир »


Байрамона безатилган мактаб ҳовлисида соат саккаиз бўлмаёқ барча синфлар ўқувчилари жамланиб бўлишди. Мамлакатимиз мадҳияси садолари остида бошланган тадбир Она Ватан, Истиқлол, бахтли болалик, эзгу умидлар тараннум этилган куй-қўшиқлар, шеърларга уланиб кетди. Даврада сўз олган устозлар, ота-оналар вакиллари таълимнинг кейинги босқичига йўл олаётган битирувчиларга оқ йўл тилаб, энг яхши тилакларини изҳор этдилар.\n- Мен якуний аттестация имтиҳонларини аъло баҳоларга топшириб, Чодак кон-металлургия коллежида ўқишни давом эттиришга аҳд қилганман, - дейди битирувчи Ойбек Ёрмуҳаммедов. - Чунки, бизда фойдали қазилма бойликлар жуда кўп. Келгусида яхши мутахассис бўлиб, ўзим танлаган касбимда хизмат қилмоқчиман.\nОйбекнинг 4 нафар битирувчи тенгдоши темир йўлчилик касбини эгаллашни ният қилишган. Чунки, водийни пойтахт билан боғловчи Поп-Ангрен темир йўлининг фойдаланишга топширилиши Резак каби чекка қишлоқларни марказ билан боғлашдан ташқари ёшлар учун юзлаб иш ўринлари ҳам яратди.\nЭнг ҳаяжонли ва қувноқ дақиқалар ўрнини 2016-2017 ўқув йили якунланганидан дарак берувчи "Сўнгги қўнғироқ" бонги эгаллади. Айрим битирувчиларнинг кўзларида ёш, ахир қадрдон мактаб, азиз сиймолар-устозлар, олтин ёшликнинг энг латиф дамлари ўтган йиллар ортда қоляпти-да. Бироқ, битирувчиларнинг нигоҳларида келажакка ишонч, илмга ташналик барқ уриб турибди. Олдинда эса уларни нурли манзиллар кутаётгани аниқ.\nПоп туман ХТМФМТТЭ бўлими мутахассиси\nЎзбекистон Республикаси Президентининг "Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс бўйича чора-тадбирлар дастури тўғрисида" ги 2017 йил 13-сентябрдаги ПҚ-3271-сонли қарорига мувофиқ умумий ўрта таълим муассасаларида турли танлов, акция ва тадбирлар ташкил этилмоқда.


Ўзбекистон энг бой ва энг қашшоқ мамлакатлари рейтингида нечанчи ўринда? » Ўзбекистон янгиликлари – Zamin.uz\n08 март 2017, 09:40\nАмериканинг Global Finance молиявий журнали анъанавий бой ва қашшоқ мамлакатлар рейтингини эълон қилди. Таҳлилчилар 189 давлатдан иборат рўйхатда Ўзбекистонга 127-ўринни муносиб кўрган. Унга биноан, Ўзбекистоннинг ҳар бир фуқаросига 6452 доллар тўғри келади. Ундан олдин турган Ҳиндистоннинг борадаги кўрсаткичи 6658 доллар, кейинги ўриндаги Вьетнамнинг ҳар бир фуқаросинин улуши 6421 доллардир.\nТаъкидлаш жоизки, журнал таҳририяти рейтингни тузишда Жаҳон банки ва Халқаро валюта фондининг очиқ маълумотларидан фойдаланган. Рейтинг асосига аҳоли жон бошига тўғри келадиган ЯИМ (ялпи ички маҳсулот)нинг харид қобилияти тенглиги бўйича қайта ҳиссобланган натижаси олинган, деб ёзади Кун нашри.\nРейтингга кўра, МДҲ мамлакатлари орасида энг юқори натижа Россияга теишли бўлиб, у аҳоли жон бошига 26,109 долларлик кўрсаткич билан 52-ўринда. Марказий Осиё мамлакатлари орасида энг бадавлат деб топилган (54-ўрин) Қозоғистоннинг ҳар бир фуқаросига бир йилда 25,670 доллар тўғри келади. Туркманистон 17,4 минг доллар билан 73-, Қирғизистон 3467 доллар билан 148-, Тожикистон 2982 доллар билан 157-ўринда жойлашган.\nДунёнинг энг бой давлатлари ўнталиги — Қатар, Люксембург, Макао, Сингапур, Бруней, Кувайт, Ирландия, Норвегия, БАА ва Сан-Марино эканлиги қайд этилган.\nДунёнинг энг қашшоқ 10 мамлакатини эса, асосан, Африка мамлакатлари ташкил этган. Булар — Марказий Африка республикаси, Конго Демократик республикаси, Бурунди, Либерия, Нигер, Малави, Мозамбик, Гвинея, Эритрея, Мадагаскар ва Комор оролларидир.\nЯнгиликлар » Ўзбекистон » Ўзбекистон энг бой ва энг қашшоқ мамлакатлари рейтингида нечанчи ўринда?\n20:17 Армияси кучли давлатлар рейтинги тузилди. Ўзбекистон нечанчи ўринда?\n19:41 Ўзбекистон жаҳоннинг энг бахтли мамлакатлари рўйхатида 47-ўринни эгаллади. МДҲда эса — биринчи\n13:30 Ўзбекистонда ялпи ички маҳсулот ҳажми 7,8 фоизга ўсди